open-index/open-wikipedia-markdown huggingface dataset:
বুঞ্জি

**বুঞ্জি** হৈছে পৰম্পৰাগত কংগো ধৰ্মৰ এগৰাকী সৰ্প জল আত্মা আৰু বৰষুণৰ দেৱী যাক প্ৰথমে এংগোয় ৰাজ্যৰ ৱোয়ো লোকসকলে পূজা কৰিছিল।

## ৰূপ
বুঞ্জীক কেতিয়াবা বহুৰঙী সাপ হিচাপে চিত্ৰিত কৰা হয়। তেওঁ তেওঁক পূজা কৰাসকলক প্ৰচুৰ শস্যৰে পুৰস্কৃত কৰে। সূৰ্যাস্তৰ সময়ত নদীৰ হেঙুলীয়া পানীত তেওঁ দেখা দিয়ে বুলিও কোৱা হয়। 

## বিশ্বাস
কংগোৰ মৌখিক পৰম্পৰা অনুসৰি বুঞ্জি হৈছে কুইটিকুইটিৰ মহান মাতৃ আৰু পত্নী ম্বোজেৰ কন্যা। বুঞ্জীক কেতিয়াবা বহুৰঙী সাপ হিচাপে চিত্ৰিত কৰা হয় আৰু তেওঁক পূজা কৰাসকলক প্ৰচুৰ শস্যৰে পুৰস্কৃত কৰা হয়। ম্বোজে যেতিয়া সন্তান জন্ম দিছিল, তেতিয়া বুঞ্জীৰ জন্ম হৈছিল এটা সাপৰ পোৱালিৰ ৰূপত। শিশুটিক দেখাৰ লগে লগে ম্বোজেৰ স্বামী কুইটিকুইটিয়ে গম পালে যে তেওঁ তেওঁৰ প্ৰতি বিশ্বাসঘাতকতা কৰিছিল। যেতিয়া তেওঁ গম পালে যে বুঞ্জীৰ জৈৱিক পিতৃ তেওঁলোকৰ পুত্ৰ মাকাংগা, তেতিয়া তেওঁ ম্বোজেক তাইৰ অশিষ্টাচাৰৰ বাবে হত্যা কৰে। বুঞ্জীয়ে মাকৰ বৰষুণ অনা শক্তি গ্ৰহণ কৰে। কিংবদন্তি অনুসৰি যেতিয়া আকাশত ৰামধেনু আবিৰ্ভাৱ হয়, তেতিয়া সেইটো হ’ল বুঞ্জি।

কংগো গণৰাজ্যৰ যোম্বে জনসাধাৰণে বুঞ্জীক ফুলু বুঞ্জি বুলি কয় আৰু আত্মাক পানীৰ পুৰুষ প্ৰভু বুলি গণ্য কৰে। পৃথিৱী আৰু আকাশৰ মাজত সমন্বয় সৃষ্টি কৰিবলৈ তেওঁ ঞ্জাজি (বজ্ৰপাতৰ দেৱতা) আৰু ম্বুম্বা (ৰামধেনুৰ পানীৰ সাপ)ৰ মাজত এক চুক্তিৰ পৰিকল্পনা কৰিছিল বুলি কোৱা হয়। এদিন তেওঁ ম্বুম্বা ভ্ৰমণ কৰি থাকোঁতে তেওঁৰ পুত্ৰৰ মৃত্যু হয়। ফলস্বৰূপে ফুলু বুঞ্জীয়ে ম্বুম্বাক দোষাৰোপ কৰি মূৰ কাটি পেলায়।

### উত্তৰাধিকাৰ
শুক্ৰ গ্ৰহৰ ওপৰত থকা বুঞ্জি মন্স নামৰ পৰ্বতটোৰ নাম তেওঁৰ নামেৰে ৰখা হৈছে।

## তথ্য সূত্ৰ

শ্ৰেণী:দেৱ-দেৱী
শ্ৰেণী:আফ্ৰিকাৰ লোকবিশ্বাস
শ্ৰেণী:কৃষি সম্বন্ধীয় দেৱ-দেৱী
ডেনা ফেল্ডমেন

**ডিনা ফেল্ডমেন** () অক্ষম ব্যক্তিৰ সম-অধিকাৰৰ বাবে কৰ্মৰত ইজৰাইলৰ দ্বিতীয় আয়ুক্ত৷ তেওঁ মানৱ অধিকাৰ, মহিলাৰ সম সুযোগ, সাংস্কৃতিক, শৈক্ষিক আৰু আন্তঃধৰ্মীয় আলোচনা আৰু পোলেণ্ডৰ ইহুদীসকলৰ ইতিহাস সংৰক্ষণৰ ক্ষেত্ৰত কাম কৰি আছে৷ 

## জীৱনী
১৯৫০ চনত ইজৰাইলৰ হাইফাত জন্মগ্ৰহণ কৰা ফেল্ডমেন এগৰাকী ক্লিনিকেল চাইক’লজিষ্ট৷ ১৯৭৩ চনৰ পৰা ১৯৯৩ চনৰ ভিতৰত ফেল্ডমেনে ইজৰাইল প্ৰতিৰক্ষা বাহিনী: মহিলা আৰু চিকিৎসা কৰ্পছত মনোবিজ্ঞানী হিচাপে কাম কৰিছিল। ১৯৯৩ চনৰ পৰা ১৯৯৯ চনৰ ভিতৰত তেওঁ ইজৰাইলৰ মানসিক স্বাস্থ্য সংস্কাৰৰ পৰিকল্পনা কৰা দলটোৰ অংশ আছিল৷ ২০০২ চনৰ পৰা ২০০৭ চনৰ ভিতৰত ইজৰাইলী কমিছনাৰ ফৰ ইকুৱেল ৰাইটছ অৱ পাৰ্চনছ উইথ পাৰ্ছনছ হিচাপে তেওঁ কাম কৰিছিল, ন্যায় মন্ত্ৰালয়ত ইজৰাইলী কমিছন ফৰ ইকুৱেল ৰাইটছ অৱ পাৰ্চনছ উইথ ডিচেবিলিটিছ স্থাপন কৰিছিল, অভিগম্যতাৰ আইন প্ৰণয়নত সক্ৰিয় আছিল৷ ১৯৯৮ চনত ইজৰাইলী প্ৰতিবন্ধী  ব্যক্তিৰ বাবে সম অধিকাৰ আইনৰ অধ্যায়, যি ২০০৫ চনত গৃহীত হয় আৰু ইজৰাইলী দলৰ নেতৃত্ব দি ৰাষ্ট্ৰসংঘৰ প্ৰতিবন্ধী ব্যক্তিৰ অধিকাৰ সম্পৰ্কীয় সন্ধি, ২০০৭ লিখাৰ কাম কৰে। ২০০৯ চনৰ পৰা ২০১০ চনৰ ভিতৰত তেওঁ কমিটীৰ সদস্য আৰু তাৰ পিছত "কোলেচ – ধৰ্মীয় মহিলা মঞ্চ"ৰ কাৰ্যবাহী সঞ্চালিকা আছিল।  তেতিয়াৰ পৰাই তেওঁ পোলেণ্ডত ইহুদীসকলৰ ইতিহাস সংৰক্ষণৰ ক্ষেত্ৰত শৈক্ষিক আৰু আন্তঃধৰ্মীয় আলোচনাত সক্ৰিয় হৈ আহিছে।
## তথ্যসূত্ৰ
শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:ইজৰাইলৰ ব্যক্তি
লিপষ্টিক আণ্ডাৰ মাই বুৰ্খা

**লিপষ্টিক আণ্ডাৰ মাই বুৰ্খা**  ()   ২০১৬ চনৰ  অলংকৃতা শ্ৰীবাস্তৱ ৰচিত আৰু পৰিচালিত এখন ভাৰতীয় হিন্দী ভাষাৰ ব্লেক কমেডী ছবি। প্ৰযোজনা  প্ৰকাশ ঝাৰ। ছবিখনত ৰত্না পাঠক, কংকনা সেন শৰ্মা, আহানা কুমৰা আৰু প্লাবিতা বৰঠাকুৰে মুখ্য চৰিত্ৰত অভিনয় কৰাৰ বিপৰীতে সুশান্ত সিং, সোনাল ঝা, বিক্ৰান্ত মেছি, শশাংক অৰোৰা, বৈভৱ তত্ববাদী আৰু জগত সিং সোলাংকীয়ে সহায়ক চৰিত্ৰত অভিনয় কৰিছে। ছবিখনত নিজৰ স্বাধীনতাৰ সন্ধান বিচৰা চাৰিগৰাকী মহিলাৰ গোপন জীৱন দেখুওৱা হৈছে। বাটত থকা সকলো বিপদ আৰু বাধাৰ সন্মুখীন হোৱাৰ পিছতো তেওঁলোকে সৰু সৰু সাহসী কাৰ্য্যৰ জৰিয়তে নিজৰ ইচ্ছা পূৰণ কৰাৰ পথ বিচাৰি উলিয়াবলৈ সক্ষম হয়।

প্ৰথম ট্ৰেইলাৰটো ২০১৬ চনৰ ১৪ অক্টোবৰত মুক্তি পাইছিল। দেশখনৰ কেন্দ্ৰীয় চলচ্চিত্ৰ প্ৰমাণীকৰণ ব'ৰ্ডে (CBFC) প্ৰমাণপত্ৰ দিবলৈ অমান্তি হোৱাৰ পিছত ছবিখন জানুৱাৰী ২০১৭ত মু্ক্তি দিবলৈ বাধা দিয়া হৈছিল। কোৱা হৈছিল যে ইয়াত "সংক্ৰামক যৌন দৃশ্য, গালি-গালাজ কৰা শব্দ, অডিঅ' পৰ্ণগ্ৰাফী, আৰু সমাজৰ এটা বিশেষ শ্ৰেণীৰ বিষয়ে অলপ সংবেদনশীল স্পৰ্শ আছে।" ছবিখনৰ প্ৰিমিয়াৰ টকিঅ'ত হয় আৰু মুম্বাই চলচ্চিত্ৰ মহোৎসৱত ই স্পিৰিট অৱ এছিয়া বঁটা আৰু লিংগ সমতাৰ শ্ৰেষ্ঠ ছবিৰ অক্সফেম বঁটা লাভ কৰে। ৬৩তম ফিল্মফেয়াৰ বঁটাত ছবিখনে শ্ৰেষ্ঠ ছবি (সমালোচক) আৰু শ্ৰেষ্ঠ সহযোগী অভিনেত্ৰী (ৰত্না পাঠক) শিতানত দুটা মনোনয়ন লাভ কৰে।

## তথ্য সংগ্ৰহ

## বাহ্যিক সংযোগ

* 
* Page in Bollywood Hungama
* The Guardian
*  The Hindu
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:২০১৬ বৰ্ষৰ চলচ্চিত্ৰ
লিচা

**ললিচা মনোবাল** (থাই: ลลิษา มโนบาล; জন্ম **পৰাণপৰীয়া মনোবাল**, থাই: ปราณปรียา มโนบาล; ২৭ মাৰ্চ, ১৯৯৭), **লিচা**, কোৰিয়ান: 리사 নামেৰে জনাজাত) এগৰাকী থাই ৰেপাৰ, গায়িকা, নৃত্যশিল্পী, আৰু অভিনেত্ৰী। তেওঁ দক্ষিণ কোৰিয়াৰ গাৰ্ল গ্ৰুপ ব্লেকপিংকৰ সদস্য, যি ৱাইজি এণ্টাৰটেইনমেন্টৰ অধীনত আগষ্ট ২০১৬ ত আত্মপ্ৰকাশ কৰিছিল। তেওঁ ২০২৫ চনত HBO টেলিভিছন ছিৰিজ *দ্য হোৱাইট লোটাছ*ত অভিনয়ৰে আত্মপ্ৰকাশ কৰে।

২০২১ চনৰ ছেপ্টেম্বৰ মাহত লিচাই তেওঁৰ প্ৰথম একক এলবাম *লালিচা* মুকলি কৰে, যাৰ ফলত তেওঁ দক্ষিণ কোৰিয়াত প্ৰথম সপ্তাহত এটা এলবামৰ ৭৩৬,০০০ কপি বিক্ৰী কৰা প্ৰথমগৰাকী মহিলা শিল্পী হিচাপে পৰিগণিত হয়। ইয়াৰ মুখ্য একক গীতৰ মিউজিক ভিডিঅ'টো ইউটিউবত প্ৰথম ২৪ ঘণ্টাৰ ভিতৰত এজন একক শিল্পীয়ে সৰ্বাধিক দৰ্শন কৰা মিউজিক ভিডিঅ', আনহাতে এলবামটোৰ ভাইৰেল দ্বিতীয়টো একক "মানি" স্পটিফাইত এক বিলিয়ন ষ্ট্ৰীম পোৱা কে-পপ একক শিল্পীৰ প্ৰথমটো গীত হৈ পৰে; দুয়োটা গীতেই বিলবোৰ্ড গ্ল'বেল ২০০ ৰ শীৰ্ষ দহৰ ভিতৰত স্থান লাভ কৰে। ২০২৪ চনত লিজাই লাউড নামৰ নিজাকৈ মেনেজমেণ্ট কোম্পানী স্থাপন কৰে, আৰচিএ ৰেকৰ্ডছৰ সৈতে চুক্তিবদ্ধ হয় আৰু বিলবোৰ্ড গ্ল'বেল এক্সক্ল'ত প্ৰথম নম্বৰৰ একক গীত লাভ কৰে। তেওঁৰ প্ৰথম ষ্টুডিঅ' এলবাম অলটাৰ ইগো (২০২৫)ৰ মুখ্য গান "ৰকষ্টাৰ"ৰ যোগেদি তেওঁ আমেৰিকান তালিকাত স্থান লাভ কৰে।

লিচাই কেইবাটাও প্ৰশংসা লাভ কৰিছে, যাৰ ভিতৰত আছে নটা গিনিজ ৱৰ্ল্ড ৰেকৰ্ড, এটা গাওন চাৰ্ট মিউজিক এৱাৰ্ড, এটা এমনেট এছিয়ান মিউজিক এৱাৰ্ড, তিনিটা এমটিভি ইউৰোপ মিউজিক এৱাৰ্ড, আৰু দুটা এমটিভি ভিডিঅ' মিউজিক এৱাৰ্ড। তেওঁ পিছৰ দুটা বঁটা প্ৰদান অনুষ্ঠানত জয়ী হোৱা প্ৰথমগৰাকী কে-পপ এককবাদ্যযন্ত্ৰবাদক হিচাপে পৰিগণিত হয়। ইনষ্টাগ্ৰামত আটাইতকৈ বেছি অনুসৰণ কৰা কে-পপ শিল্পী আৰু স্পটিফাইত আটাইতকৈ বেছি অনুসৰণ কৰা মহিলা কে-পপ একক শিল্পী। লিচাক সংস্কৃতি মন্ত্ৰালয়ে সাংস্কৃতিক ৰাষ্ট্ৰদূত নেত্ৰী হিচাপে সন্মানিত কৰে আৰু থাইলেণ্ডৰ ২৯ সংখ্যক প্ৰধানমন্ত্ৰী প্ৰায়ুত চান-ও-চাই তেওঁক বিশ্বজুৰি থাই সংস্কৃতি বিয়পোৱাৰ ক্ষেত্ৰত আগবঢ়োৱা অৱদানৰ বাবে স্বীকৃতি দিয়ে।

### টেলিভিছন

## বাহ্যিক সংযোগ

* Official website 
* Lisa  at Lloud
* 

## তথ্যসূত্ৰ

শ্ৰেণী:সংগীত
শ্ৰেণী:গায়িকা
শ্ৰেণী:দক্ষিণ কোৰিয়া
শ্ৰেণী:ব্লেকপিংক
শ্ৰেণী:থাই অভিনেত্ৰী
নীলম শৰ্মা

**নীলম শৰ্মা**  (  ; ৭ মাৰ্চ ১৯৬৯ – ১৭ আগষ্ট ২০১৯) এগৰাকী ভাৰতীয় এংকৰ আছিল যি দূৰদৰ্শনৰ অন্যতম প্ৰতিষ্ঠাপক এংকৰ হিচাপে আটাইতকৈ বেছি পৰিচিত আছিল আৰু ভাৰতৰ মহিলাৰ বাবে সৰ্বোচ্চ অসামৰিক বঁটা নাৰী শক্তিপুৰস্কাৰ লাভ কৰিছিল।

## জীৱন

নীলমে তেওঁৰ শ্ব' *তেজস্বিনী*ৰ জৰিয়তে ভাৰতৰ মহিলা সাফল্যৰ ওপৰত গুৰুত্ব আৰোপ কৰিছিল। তেওঁ এগৰাকী তথ্যচিত্ৰ নিৰ্মাতাও আছিল, তেওঁৰ নামত ৬০খনতকৈও অধিক ছবি আছিল।  ১৯৯৫ চনত দূৰদৰ্শনৰ সৈতে কৰ্ম জীৱন আৰম্ভ কৰা নীলমে ২০ বছৰতকৈও অধিক সময় এই চেনেলৰ সৈতে জড়িত আছিল।  ২০১৯ চনৰ ১৭ আগষ্টত ৫০ বছৰ বয়সত কেন্সাৰ ৰোগত আক্ৰান্ত হৈ তেওঁৰ মৃত্যু হয়।[6]

মহিলা সবলীকৰণৰ বাবে আগবঢ়োৱা অৱদানৰ বাবে ভাৰতীয় মহিলাৰ বাবে ৰখা সৰ্বোচ্চ অসামৰিক বঁটা নাৰী শক্তিপুৰস্কাৰেৰে ২০১৯ চনত তেওঁক সন্মান জনোৱা হয়।

## তথ্যসূত্ৰ
নাওমি ছেজেন

**নাওমি ছেজেন** (; জন্ম:-১৮ নৱেম্বৰ ১৯৪৬) এগৰাকী ইজৰাইলী শিক্ষাবিদ, কৰ্মী আৰু ৰাজনীতিবিদ। বিধায়ক হিচাপে ছেজেনে মানৱ অধিকাৰ, মহিলাৰ অধিকাৰ আৰু গ্ৰাহক সুৰক্ষাৰ কাৰণসমূহৰ লগত জড়িত আছিল। ছেজেন নিউ ইজৰাইল ফাণ্ডৰ এগৰাকী ভূতপূৰ্ব সভাপতি। বৰ্তমান ছেজেন টেল আভিভ-য়াফোৰ একাডেমিক কলেজৰ স্কুল অৱ গভৰ্ণমেণ্ট এণ্ড ছ'চাইটিৰ মুৰব্বী আৰু শৰণাৰ্থী আৰু প্ৰব্ৰজনকাৰীৰ হটলাইন ব'ৰ্ডৰ পদত আছে।

## জীৱনী
ব্ৰিটিছ মেণ্ডেট যুগত জেৰুজালেমত নাওমি ছেজান (জন্ম হাৰমান)ৰ জন্ম হৈছিল। তেওঁৰ পিতৃ-মাতৃ আছিল আব্ৰাহাম আৰু জিনা হৰমান। পিছলৈ তেওঁৰ পিতৃ আমেৰিকাত ইজৰাইলৰ ৰাষ্ট্ৰদূত আছিল, আনহাতে মাতৃয়ে বৈদেশিক পৰিক্ৰমা মন্ত্ৰালয়ত কাম কৰিছিল৷ ১৯৬৯ চনৰ পৰা ১৯৭৪ চনৰ ভিতৰত নেচেটৰ সদস্য হিচাপে কাৰ্যনিৰ্বাহ কৰিছিল।

ছেজেনে কলম্বিয়া বিশ্ববিদ্যালয়ত অধ্যয়ন কৰি বি.এ. আৰু এম.এ সম্পূৰ্ণ কৰে৷ তাৰপিছত জেৰুজালেমৰ হিব্ৰু বিশ্ববিদ্যালয়ৰ পৰা তেওঁ পি এইচ ডি লাভ কৰে। পিছলৈ তেওঁ বিশ্ববিদ্যালয়খনৰ ট্ৰুমেন ইনষ্টিটিউট ফৰ দ্য এডভান্সমেণ্ট অৱ পিছৰ নেতৃত্ব দিয়ে। ১৯৯৪ চনত আফ্ৰিকাৰ ৰাজনীতিত বিশেষজ্ঞ ৰাজনীতি বিজ্ঞানৰ অধ্যাপিকা হয়।

## ৰাজনৈতিক জীৱন
ছেজেন ১৯৮৫ চনত নাইৰোবিত ৰাষ্ট্ৰসংঘৰ মহিলা সন্মিলনত ইজৰাইলৰ প্ৰতিনিধি দলৰ সদস্য আছিল, আৰু ১৯৯৫ চনত বেইজিঙত অনুষ্ঠিত হোৱা মহিলা সম্পৰ্কীয় চতুৰ্থ বিশ্ব সন্মিলনত অংশগ্ৰহণ কৰিছিল। তেওঁ ছ'চাইটি ফৰ ইণ্টাৰনেশ্যনেল ডেভেলপমেণ্টৰ ইজৰাইলী শাখাৰ সভানেত্ৰী হিচাপে কাৰ্যনিৰ্বাহ কৰিছিল৷ তেওঁ ইজৰাইল ৱমেনছ নেটৱৰ্কৰ প্ৰতিষ্ঠাপক আৰু ব'ৰ্ডৰ সদস্য আছিল৷ লগতে ইণ্টাৰনেশ্যনেল এছ'চিয়েচন অৱ পলিটিকেল ছায়েন্সৰ উপ-সভানেত্ৰী হিচাপে কাৰ্যনিৰ্বাহ কৰিছিল।

১৯৯২ চনত মেৰেট্জ তালিকাত নেচেটলৈ নিৰ্বাচিত হয়। ১৯৯৬ চনৰ নিৰ্বাচনত আসন অক্ষুণ্ণ ৰাখি উপাধ্যক্ষ হিচাপে নিযুক্তি লাভ কৰে। ১৯৯৮ চনৰ জেৰুজালেমৰ মেয়ৰৰ নিৰ্বাচনত প্ৰাৰ্থী হিচাপে ৪% ভোট লাভ কৰি চতুৰ্থ স্থান দখল কৰিছিল। ১৯৯৯ চনত পুনৰ নেচেটলৈ নিৰ্বাচিত হোৱা ছেজেনে ২০০৩ চনৰ নিৰ্বাচনত আসন হেৰুৱালৈকে উপ-সভাপতি হিচাপে থাকে৷

## তথ্যসূত্ৰ

শ্ৰেণী:ইজৰাইলৰ নাৰী অধিকাৰ কৰ্মী
জেহেভা গেলন

**জেহেভা গেলন** (; জন্ম: ৪ জানুৱাৰী ১৯৫৬), এগৰাকী ইজৰাইলী ৰাজনীতিবিদ, গৱেষণা প্ৰতিষ্ঠান ZULAT for Equality and Human Rights-ৰ সভানেত্ৰী আৰু Meretz-ৰ প্ৰাক্তন নেত্ৰী। তেওঁ ১৯৯৯ চনৰ পৰা ২০১৭ চনলৈকে নেচেটৰ সদস্য হিচাপে কাৰ্যনিৰ্বাহ কৰে৷ গেলনে ২০২২ চনৰ ইজৰাইলৰ বিধানসভা নিৰ্বাচনত মেৰেটজৰ নেতা হিচাপে প্ৰতিদ্বন্দ্বিতা কৰিছিল যদিও নিৰ্বাচনী সীমা অতিক্ৰম কৰিব নোৱাৰিলে। 

## জীৱনী
১৯৫৬ চনত ছোভিয়েট ইউনিয়নৰ ভিলনিয়াছত (বৰ্তমান লিথুৱেনিয়াত) গেলনে জন্মগ্ৰহণ কৰিছিল। ১৯৬০ চনত চাৰি বছৰ বয়সতে পিতৃ-মাতৃৰ সৈতে তেওঁ ইজৰাইললৈ প্ৰব্ৰজন কৰে৷ তেওঁৰ পিতৃ আৰিয়েহ (জন্ম ৩০ ডিচেম্বৰ ১৯২৫), ছ’লেল ব’নেহৰ (এটা নিৰ্মাণ কোম্পানী) সহযোগী প্ৰতিষ্ঠানৰ প্লাম্বাৰ, আৰু মাতৃ ইয়াফা (১৯ ফেব্ৰুৱাৰী ১৯২৩ – ১০ মাৰ্চ) এগৰাকী শিক্ষয়িত্ৰী। তেওঁলোকে মা'আবাৰা ট্ৰেনজিট কেম্পত বাস কৰিছিল আৰু শেষত পেটাহ টিকভাৰ এটা গৃহ নিৰ্মাণ প্ৰকল্পলৈ গুচি যায়। ইজৰাইল প্ৰতিৰক্ষা বাহিনীত সেৱা আগবঢ়োৱাৰ সময়ছোৱাত গেলনে পেৰাট্ৰুপাৰছ ব্ৰিগেডত কেৰাণী হিচাপে কাম কৰিছিল। বেইট বাৰ্ল কলেজৰ পৰা বিশেষ শিক্ষাত তেওঁ বিএড ডিগ্ৰী, হিব্ৰু বিশ্ববিদ্যালয়ৰ পৰা শিক্ষা দৰ্শনত এম এ আৰু বাৰ-ইলান বিশ্ববিদ্যালয়ত লিংগ অধ্যয়নত ডক্টৰেট ডিগ্ৰী সম্পূৰ্ণ কৰে৷ (গৱেষণা পত্ৰ দাখিল নকৰাকৈ)।

## পৰিয়াল
১৯৫৩ চনৰ ৫ ডিচেম্বৰত জন্মগ্ৰহণ কৰা পেছাহৰ সৈতে গেলনৰ বিবাহ হয়।

তেওঁলোকৰ দুজন পুত্ৰ আছে।

## ৰাজনৈতিক কেৰিয়াৰ
১৯৯৬ চনৰ ইজৰাইলৰ বিধানসভা নিৰ্বাচনত গেলনক প্ৰথমবাৰৰ বাবে মেৰেট্জ তালিকাৰ ১১ নম্বৰ স্থানত অন্তৰ্ভুক্ত কৰা হৈছিল যদিও মেৰেটজে মাত্ৰ ৯খন আসনহে লাভ কৰিছিল। ১৯৯৯ চনত নেচেটলৈ নিৰ্বাচিত হোৱা গেলন নেচেটৰ অন্যতম উল্লেখযোগ্য সদস্য আছিল৷ তেওঁ সক্ৰিয় আৰু সমগ্ৰ সদনত অতিশয় সন্মানীয়। নেচেটত মেৰেট্জ ফৈদৰ মুৰব্বী হিচাপে এদশক ধৰি কাৰ্যনিৰ্বাহ কৰিছিল আৰু মূল সমিতি, বৈদেশিক পৰিক্ৰমা আৰু প্ৰতিৰক্ষা সমিতি আৰু বিত্ত সমিতিৰ সদস্য আছিল। গেলনে মহিলা সৰবৰাহৰ ওপৰত তদন্ত সমিতি প্ৰতিষ্ঠা কৰি সাত বছৰ ধৰি মুৰব্বী হিচাপে কাৰ্যনিৰ্বাহ কৰিছিল।

### নেচেটৰ বাহিৰত (১৯৮০–১৯৯০ৰ দশক)
১৯৮০ চনত গেলনে ৰাজনৈতিক কেৰিয়াৰ আৰম্ভ কৰিছিল৷ তেখেতে পেটাহ টিকভাত ধৰ্মীয় জোৰ-জবৰদস্তিৰ বিৰুদ্ধে সফল সংগ্ৰামৰ নেতৃত্ব দিছিল৷ তেওঁ ৰাটজ দলৰ মহাসচিব আছিল৷ তেওঁ ভূখণ্ডত ইজৰাইলী তথ্য কেন্দ্ৰ B'Tselem-ৰ মানৱ অধিকাৰৰ সহ-প্ৰতিষ্ঠাপক আৰু প্ৰথম কাৰ্যবাহী সঞ্চালিকা হৈছিল। ১৯৯০ চনত গেলনে মেৰেটজৰ অন্যতম সহ-সচিব মহাসচিব হিচাপে কাৰ্যনিৰ্বাহ কৰিছিল। পিছলৈ গেলনে টেল আভিভস্থিত মধ্যপ্ৰাচ্যৰ শান্তিৰ আন্তঃৰাষ্ট্ৰীয় কেন্দ্ৰ (আইচিপিএমই)ৰ কাৰ্যবাহী সঞ্চালক হিচাপে কাৰ্যনিৰ্বাহ কৰে।

## অন্যান্য কৰ্ম
২০২০ চনত গেলনে সমতা আৰু মানৱ অধিকাৰৰ বাবে জুলাট নামৰ এন জি অ'টো স্থাপন কৰে আৰু তেওঁ সংস্থাটোৰ সভানেত্ৰী হিচাপে কাম কৰে।

ৰাজনৈতিক জীৱনৰ পৰা অৱসৰ লোৱাৰ পিছত গেলন উদাৰবাদী হাৰেট্জ দৈনিক কাকতৰ নিয়মীয়া স্তম্ভলেখক হৈ পৰে।

ৰাজনৈতিক অৱসৰৰ পৰা ওলাই আহি গালনে ২০২২ চনৰ ১৯ ​​জুলাইত ঘোষণা কৰে যে তেওঁ ২৩ আগষ্টত অনুষ্ঠিত হ'বলগীয়া মেৰেট্জ নেতৃত্বৰ নিৰ্বাচনত প্ৰতিদ্বন্দ্বিতা কৰিব। য়াইৰ গোলানক পৰাস্ত কৰি গেলন নিৰ্বাচিত হয়। নৱেম্বৰ মাহত গেলনে মেৰেট্জক বিধানসভাৰ নিৰ্বাচনলৈ যায়, য’ত দলটোৱে নিৰ্বাচনী সীমা অতিক্ৰম কৰিব নোৱাৰিলে, ফলত কোনো আসন লাভ কৰিব নোৱাৰিলে। ২০২২ চনৰ ১৭ নৱেম্বৰত গেলনে দলৰ নেত্ৰী পদৰ পৰা পদত্যাগ কৰাৰ কথা ঘোষণা কৰে। তেখেতে হাৰেট্জত স্তম্ভলেখক হিচাপে পুনৰ যোগদান কৰে। 

## তথ্যসূত্ৰ

শ্ৰেণী:ৰাজনীতিবিদ
শ্ৰেণী:লেখিকা
শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:ইজৰাইলৰ ব্যক্তি
আদা গেলাৰ

**আডা গেলাৰ** () এগৰাকী জায়নিষ্ট আৰু মহিলাৰ অধিকাৰ কৰ্মী আছিল৷ তেওঁ এগৰাকী শিক্ষয়িত্ৰী আৰু প্ৰধান শিক্ষক আৰু বাধ্যতামূলক পেলেষ্টাইনৰ প্ৰথমগৰাকী মহিলা একাউণ্টেণ্ট।

## জীৱনী
১৯১১ চনত তেওঁ অট্টোমান পেলেষ্টাইনলৈ প্ৰব্ৰজন কৰে আৰু জেৰুজালেমৰ "শ্বোছানা" হস্তশিল্প বিদ্যালয়ত শিক্ষক আৰু প্ৰধান শিক্ষক হিচাপে কাম কৰে। বিদ্যালয়খন বন্ধ হোৱাৰ পিছত ১৯২২ চনত গেলাৰে আমেৰিকালৈ গুচি যায় আৰু তাতেই তেওঁ একাউণ্টিং আৰু ট্ৰেডিং বিষয়ত অধ্যয়ন কৰে। ১৯২৭ চনত পেলেষ্টাইনলৈ উভতি যায় আৰু ব্ৰিটিছ মেণ্ডেটৰ সৈতে আলোচনাৰ অন্তত একাউণ্টেণ্টৰ কামৰ অনুমতি লাভ কৰাত সফল হয়। এইদৰে তেওঁ এই বৃত্তিত প্ৰথম মহিলা হৈ পৰিল, আৰু বহু বছৰ ধৰি একমাত্ৰ মহিলাও হৈ পৰিল। একাউণ্টেণ্ট হিচাপে গেলাৰ জেৰুজালেমস্থিত ৰজা ছলমন বেংকৰ কাৰ্যবাহী হৈছিল।

## নাৰী অধিকাৰ কৰ্ম
শিক্ষক, কাৰ্যবাহী আৰু একাউণ্টেণ্ট হিচাপে কাম কৰাৰ উপৰিও গেলাৰে মহিলাৰ অধিকাৰৰ পোষক হিচাপে সক্ৰিয় আছিল। তেওঁ নেতৃত্ব দিয়া হস্তশিল্প বিদ্যালয়খনৰ উদ্দেশ্য আছিল নিম্ন আৰ্থ-সামাজিক পটভূমিৰ যুৱতীসকলক শৈক্ষিক আৰু বৃত্তিগত সুযোগ প্ৰদান কৰা, যিটো ছাৰা থনৰ নেতৃত্বত "মহিলা সাংস্কৃতিক কামৰ সংস্থা"ৰ দ্বাৰা সমৰ্থিত আছিল। হিচাপ-নিকাচৰ অনুমতি লাভ কৰাৰ পিছত তেওঁ একাডেমিক মহিলাৰ এটা সংস্থাত যোগদান কৰে আৰু "পেলেষ্টাইনত সম অধিকাৰৰ বাবে হিব্ৰু মহিলাৰ সংগঠন"ত সক্ৰিয় আছিল।

## স্বীকৃতি
জেৰুজালেমত আৰু বেৰচেবাত তেওঁৰ নামেৰে *আডা গেলাৰ পথ* আছে।
## তথ্যসূত্ৰ

শ্ৰেণী:ইজৰাইলৰ ব্যক্তি
শ্ৰেণী:ইজৰাইলৰ নাৰী অধিকাৰ কৰ্মী
কিয়াণ্ডা

**কিয়াণ্ডা** বা ডাণ্ডালুণ্ডা হৈছে সাগৰ আৰু পানীৰ দেৱী আৰু পৰম্পৰাগত এংগোলা সংস্কৃতিৰ মাছমৰীয়াসকলৰ ৰক্ষক। 
## পূজা
কিয়াণ্ডাৰ পূজা পৰম্পৰাগত পদ্ধতিৰে খাদ্যৰ দৰে প্ৰসাদ আৰু কাপোৰ সাগৰত পেলাই দি কিয়াণ্ডাক পূজা কৰা হৈছিল। প্ৰতি বছৰে নৱেম্বৰৰ দ্বিতীয় শুক্ৰবাৰে লুয়াণ্ডা দ্বীপত এই কিয়াণ্ডা নামৰ জলদেৱতা আৰু মাছমৰীয়া ৰক্ষকক সন্মান জনাই বাৰ্ষিক ভোজৰ আয়োজন কৰা হয়। এংগোলাত পোৱা মোছাছৰ প্ৰগনাথ'ডন কিয়াণ্ডাৰ নাম তেওঁৰ নামেৰে ৰখা হৈছিল।

## কলা আৰু সাহিত্য
এংগোলাৰ সাধাৰণ মানুহে জলপৰীৰ অস্তিত্বত দৃঢ় বিশ্বাস, যিসকল তেওঁলোকৰ মতে অলৌকিক শক্তিৰে সমৃদ্ধ। কুইম্বুণ্ডো ভাষাত জলপৰীক ইয়াণ্ডা বুলি কোৱা হয়, যিটো একবচনত কিয়াণ্ডা। প্ৰতিটো জলজ পৰিৱেশৰ জলপৰী থাকে, অৰ্থাৎ প্ৰতিটো নদী, হ্ৰদ বা পুখুৰীৰ নিজস্ব কিয়াণ্ডা থাকে যিয়ে নদী, হ্ৰদ বা পুখুৰীৰ নাম লয়। কিছুমান দিশত তাই জলজ পৰিৱেশৰ মূৰ্ত ৰূপ।

এংগোলাৰ লেখক পেপেটেলাই তেওঁৰ চুটিগল্প "মেগিয়াছ ডু মাৰ"ত এই কিয়াণ্ডাকে কেন্দ্ৰীয় চৰিত্ৰ হিচাপে ব্যৱহাৰ কৰিছে আৰু লগতে তেওঁৰ উপন্যাস অ' ডেজেজো দে কিয়াণ্ডা ( দ্য উইচ অৱ কিয়াণ্ডাৰ, ইংৰাজীত প্ৰকাশিত দ্য ৰিটাৰ্ণ অৱ দ্য ৱাটাৰ স্পিৰিট)ত কিয়াণ্ডাক চৰিত্ৰায়ণ কৰিছে।
## তথ্য সূত্ৰ

শ্ৰেণী:দেৱ-দেৱী
শ্ৰেণী:আফ্ৰিকাৰ লোকবিশ্বাস
লাইমা

**লাইমা** বাল্টিক অঞ্চলৰ ভাগ্যৰ দেৱী। জন্ম, বিবাহ আৰু মৃত্যুৰ লগত তেওঁৰ সম্পৰ্ক আছিল; গৰ্ভৱতী মহিলাৰ ৰক্ষকো আছিল। লাইমা আৰু তেওঁৰ কাম-কাজ হিন্দু দেৱী লক্ষ্মীৰ সৈতে মিল আছে। 

## লাটভিয়াত
লাটভিয়াৰ পৌৰাণিক কাহিনীত লাইমা আৰু তেওঁৰ ভগ্নী কাৰ্টা আৰু ডেক্লা নৰ্ছ নৰ্ন বা গ্ৰীক মইৰাইৰ দৰেই ভাগ্য দেৱতাৰ ত্ৰিমূৰ্তি আছিল। ব্যক্তিৰ ভাগ্যৰ ওপৰত লাইমাই চূড়ান্ত সিদ্ধান্ত লয় আৰু যথেষ্ট বেছি জনপ্ৰিয়। তিনিওটাৰে কাম একে আছিল যদিও লাইমা ভাগ্যৰ দেৱী আৰু মাতৃ আৰু প্ৰসৱৰ সৈতে তেওঁৰ সম্পৰ্ক বেছি, ডেক্লা সন্তানৰ দায়িত্বত থাকে আৰু কাৰ্তাই প্ৰাপ্তবয়স্কৰ জীৱনৰ ওপৰত ক্ষমতা দখল কৰে। আধুনিক ডিয়েভটুৰীত এই তিনিগৰাকী দেৱীক তিনিটা লাইমা বুলি কোৱা হয়, ইয়াৰ পৰা বুজা যায় যে তেওঁলোক তিনিটা ভিন্ন দিশত একে দেৱতা। ১৯ শতিকাৰ শেষৰ ফালে জন্মৰ অনুষ্ঠানত লাইমাক কুকুৰা, ভেড়া, টাৱেল বা অন্যান্য শস্য সামগ্ৰী প্ৰসাদ দিয়া হৈছিল। কেৱল মহিলাসকলেহে এই অনুষ্ঠানত অংশগ্ৰহণ কৰিব পাৰিছিল, যিটো চৌনা (পিৰিটিছ)ত কৰা হৈছিল।

## লিথুৱেনিয়াত
লিথুৱেনিয়াৰ পৌৰাণিক কাহিনীত লাইমা (ভাগ্য, ভাগ্য)ক প্ৰায়ে লাইমে (সৌভাগ্য) আৰু লাউমে (পৰী)ৰ সৈতে বিভ্ৰান্ত কৰা হয়। আন আন সম্পৰ্কীয় দেৱতাসমূহৰ ভিতৰত ডালিয়া (ভাগ্য) আৰু গিলটিনে (The Reaper) অন্যতম। ডেনিয়েল ক্লেইনে সংগ্ৰহ কৰি ১৬৬৬ চনত প্ৰকাশ কৰা লিথুৱেনিয়ান গীতৰ লেটিন প্ৰস্তাৱনাত উইলহেম মাৰ্টিনিয়ে লাইমাক প্ৰথম লিখিত উৎসত লেইমেলিয়া বুলি উল্লেখ কৰিছিল। মেথাউছ প্ৰেটৰিয়াছ, জেকব ব্ৰড'স্কি, ফিলিপ ৰুহিগ আদিয়েও তেওঁৰ নাম উল্লেখ কৰিছিল।}}

লাইমাৰ এটা গুৰুত্বপূৰ্ণ কৰ্তব্য হ'ল নৱজাতকৰ জীৱন কেনে হ’ব সেই বিষয়ে ভৱিষ্যদ্বাণী কৰা (লিথুৱেনিয়ান: lemti)। কেতিয়াবা মাত্ৰ এগৰাকী লাইমা আছিল, আন কিছুমান ক্ষেত্ৰত তিনিগৰাকী লাইমাই প্ৰায়ে পৰস্পৰ বিৰোধী ভৱিষ্যদ্বাণী দিছিল। চূড়ান্ত ঘোষণা অপ্ৰত্যাহাৰযোগ্য হয় আৰু আনকি লাইমাই নিজেও ইয়াক সলনি কৰিব নোৱাৰে। শিক্ষাবিদসকলৰ মাজত তিনিগৰাকী ভাগ্য দেৱীৰ সমৰ্থন কম যদিও ইউৰোপীয় ধৰ্মসমূহত (যেনে গ্ৰীক মইৰাই) এই ধাৰণাটো সুপ্ৰতিষ্ঠিত। পূৰ্বৰ ইতিহাস লেখাত লাইমাৰ পূৰ্বনিৰ্ধাৰণৰ উদাহৰণ ব্যৱহাৰ কৰি লিথুৱেনিয়ান ধৰ্মক মৃত্যুমুখী বুলি বিচাৰ কৰা হৈছিল। উদাহৰণস্বৰূপে, ১৮৩৭ চনত মানফ্ৰেড টিয়েটজে লিখিছিল যে, লিথুৱেনিয়ানসকলে নিৰ্ধাৰিত ভাগ্যত বিশ্বাস কৰাৰ বাবে তেওঁলোক নিৰ্ভীক যোদ্ধা। আলগিৰ্ডাছ জুলিয়েন গ্ৰেইমাছে যুক্তি দিছিল যে এনে মতামত তলৰ পৰাই দেখা যায় আৰু লাইমাই ভাগ্য নিৰ্ধাৰণ কৰা নাছিল বৰঞ্চ কেৱল ইয়াৰ বিষয়েহে জানে। প্ৰলয়ংকৰী বানৰ কাহিনী এটাৰ লিথুৱেনিয়ান সংস্কৰণত লাইমাই মানৱ জাতিৰ সৃষ্টিত অংশগ্ৰহণ কৰে।

লাইমাৰ সম্পৰ্ক গেগুটে (কোকিল)ৰ সৈতে আছিল, যাক গ্ৰেইমাছে পৃথক দেৱী বুলি গণ্য কৰিছিল আনহাতে আন কিছুমানে তেওঁক লাইমাৰ অৱতাৰ হিচাপে লয়। সময় আৰু ঋতুৰ উত্তৰাধিকাৰৰ বাবে গেগুটে দায়বদ্ধ আছিল। তাইৰ ফোনটোৰ সংখ্যাই এজন ব্যক্তি জীয়াই থাকিবলৈ কিমান দিন বাকী আছে সেই কথা অনুমান কৰা হৈছিল বুলি বিশ্বাস কৰা হৈছিল। বসন্ত কালত তেওঁ নিৰ্ধাৰণ কৰিছিল যে এজন ব্যক্তিয়ে বছৰৰ বাকী সময়খিনি কেনেকৈ কটাব; উদাহৰণস্বৰূপে, যদি কোনো মানুহৰ কুলিৰ মাত শুনাৰ সময়ত যদি হাতত টকা নাথাকে, তেন্তে তেওঁ বছৰটোৰ বাকী সময়খিনি দুখীয়া হৈ থাকিব। লাইমাৰ পবিত্ৰ গছ হৈছে লিণ্ডেন।

## তথ্য সূত্ৰ

শ্ৰেণী:আফ্ৰিকাৰ লোকবিশ্বাস
শ্ৰেণী:দেৱ-দেৱী
ঝাও লুচি

**ঝাও লুচি** (; জন্ম: ৯ নৱেম্বৰ ১৯৯৮), **ৰ’জি ঝাও** নামেৰে পৰিচিত, এগৰাকী চীনা অভিনেত্ৰী আৰু গায়িকা। 

তেওঁ *দ্য ৰোমাঞ্চ অৱ টাইগাৰ এণ্ড ৰোজা* (২০২০), *ডেটিং ইন দ্য কিচেন* (২০২০), *দ্য লং বেলাড* (২০২১), *হু ৰুলচ দ্য ৱাৰ্ল্ড* (২০২২), *লভ লাইক দ্য গেলেক্সি* (২০২২), *হিডেন লভ* (২০২৩), আৰু *দ্য ষ্ট'ৰী অৱ পাৰ্ল গাৰ্ল* (২০২৪)-ৰ দৰে জনপ্ৰিয় নাটকত অভিনয় কৰাৰ বাবে পৰিচিত। 

## কেৰিয়াৰ

ঝাও লুচিয়ে ২০১৬ চনত চিনো ৱেব শ্ব’ "ছুপাৰ ষ্টাৰ একাডেমী"ৰ জৰিয়তে অভিনয় জগতে প্ৰৱেশ কৰে। পিছত, ২০১৮ চনত *অ’! মাই এম্পাৰ’ৰ* নাটকত মুখ্য চৰিত্ৰত অভিনয় কৰি বিশেষ জনপ্ৰিয়তা লাভ কৰে। ২০২০ চনত *দ্য ৰোমেঞ্চ অব টাইগাৰ এণ্ড ৰ'জ* নাটকে তেওঁৰ কৃতিত্বক নতুন উচ্চতালৈ লৈ যায়। 

২০২১ আৰু ২০২২ চনত *দ্য লং বেলাড*, *হু ৰুলচ দ্য ৱাৰ্ল্ড*, আৰু *লভ লাইক দ্য গেলেক্সি* নাটকে তেওঁক চীনা বিনোদন জগতৰ এগৰাকী অগ্ৰণী অভিনেত্ৰীৰূপে প্ৰতিষ্ঠিত কৰে। ২০২৩ চনত *হিডেন লভ* নাটকত অভিনয় কৰি তেওঁ আৰু অধিক প্ৰশংসা লাভ কৰে। 

২০২৪ চনত, *দ্য ষ্ট'ৰি অব পাৰ্ল গাৰ্ল* নাটকত মুখ্য চৰিত্ৰত অভিনয় কৰি, তেওঁ অভিনয় জগতত নিজৰ স্থান অধিক শক্তিশালী কৰে। 

## স্বাস্থ্য সমস্যা আৰু পুনৰাগমন

ডিচেম্বৰ ২০২৪ চনত, ঝাও লুচিয়ে স্বাস্থ্যজনিত সমস্যাৰ বাবে সকলো ব্যৱসায়িক কাৰ্যকলাপ অৱস্থান কৰে। প্ৰতিবেদনসমূহত উল্লেখ কৰা হয় যে, তেওঁ এফেছিয়া ৰোগত আক্ৰান্ত হৈছিল, আৰু ২০১৯ চনৰ পৰা ডিপ্ৰেছন (উদ্বেগজনিত ৰোগ) ৰ সৈতে যুঁজ দি আহিছে, যাৰ মূল কাৰণ আছিল পৰিয়ালৰ কিছু সদস্যৰ মৃত্যু। 

২৫ জানুৱাৰী ২০২৫ চনত, ঝাও লুচিয়ে নিজৰ পুনৰ উদ্ধাৰৰ পিছত প্ৰথমবাৰৰ বাবে এক জনহিতৈষী অনুষ্ঠানত উপস্থিত হয় আৰু সংবাদমাধ্যমৰ আগত নিজৰ স্বাস্থ্য আৰু পুনৰুদ্ধাৰৰ বিষয়ে কথা কয়। ফেব্ৰুৱাৰী মাহত, তেওঁ স্বেচ্ছাসেৱী কাৰ্যকলাপো পুনৰ আৰম্ভ কৰে।

## পুৰস্কাৰ আৰু মনোনয়ন

## বাহ্যিক সংযোগ
*
* ঝাও লুচিৰ ইন্সটাগ্ৰাম

## তথ্যসূত্ৰ

শ্ৰেণী:অভিনেত্ৰী
শ্ৰেণী:জীৱিত ব্যক্তি
শ্ৰেণী:সমাজকৰ্মী
শ্ৰেণী:চীনা অভিনেত্ৰী
শ্বোছানা গেৰ্শ্বোনোভিচ

**শ্বোছানা গেৰ্চোনোভিচ** (, ১৯০৬–১৯৮৬) ইজৰাইল প্ৰতিৰক্ষা বাহিনীৰ এগৰাকী বিষয়া আছিল যি ১৯৫২ চনৰ পৰা ১৯৫৯ চনলৈকে মহিলা বাহিনীৰ অধিনায়ক হিচাপে কাৰ্যনিৰ্বাহ কৰিছিল।

শ্বোছানা যৌৱনকালত ৰাছিয়াৰ পৰা প্ৰব্ৰজন কৰি জেৰুজালেমত বসতি স্থাপন কৰে। হাগানাত তেওঁ সক্ৰিয় আছিল। দ্বিতীয় বিশ্বযুদ্ধৰ সময়ত তেওঁ সহায়ক টেৰিটৰিয়েল চাৰ্ভিচত যোগদান কৰা প্ৰথম ৬৬ গৰাকী মহিলাৰ ভিতৰত আছিল আৰু চাৰিগৰাকীৰ ভিতৰত এগৰাকী আছিল যি বিষয়া হৈছিল  আৰু কেপ্তেইন হিচাপে অৱসৰ গ্ৰহণ কৰিছিল।

১৯৪৭ চনত তেওঁ জেৰুজালেমত হাগানাৰ মহিলা ইউনিট স্থাপন কৰে। তেওঁ আইডিএফ মহিলা কৰ্পছৰ প্ৰথম অধিনায়ক মিনা বেন-জভিৰ ডেপুটি হিচাপে কাৰ্যনিৰ্বাহ কৰিছিল।১৯৫২ চনত তেওঁ নাহালৰ মহিলা সেনাপতি হিচাপে কাৰ্যনিৰ্বাহ কৰে। ১৯৫২ চনৰ পৰা ১৯৫৯ চনৰ ভিতৰত তেওঁ কৰ্ণেল পদত পদোন্নতি লাভ কৰে আৰু আইডিএফৰ জনশক্তিৰ মুৰব্বীৰ প্ৰত্যক্ষ কমাণ্ডাৰত মহিলা কৰ্পছৰ মুখ্য অধিনায়ক হিচাপে কাৰ্যনিৰ্বাহ কৰে আৰু আইডিএফৰ সকলো মহিলাৰ দায়িত্বত থাকে। সেনাবাহিনী এৰি যোৱাৰ লগে লগে তেওঁ ৱাশ্বিংটন ডি.চি.ৰ মহিলা সংগঠনসমূহৰ সৈতে যোগাযোগৰ বাবে এটেচী হিচাপে কাম কৰে।

১৯৫৮ চনৰ ১৮ মে’ৰ কুইজ শ্ব’ *ৱাটছ মাই লাইন*ৰ খণ্ডত তেওঁ অভিনয় কৰিছিল৷
## তথ্যসূত্ৰ

শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:ইজৰাইলৰ ব্যক্তি
গাবিজা (দেৱী)

**গাবিজা** বা গাবিয়েটা বা গাবেটা, লিথুৱেনিয়াৰ পৌৰাণিক কাহিনীত জুইৰ আত্মা। তেওঁ অসমীয়া সমাজৰ লোকবিশ্বাসত থকা ঘৰজেউতিৰ দৰে ঘৰ-পৰিয়ালৰ ৰক্ষক। তেওঁৰ নাম গৌবটি(gaubti, যাৰ অৰ্থ আবৰি ৰখা, ৰক্ষা কৰা) বা চেণ্ট আগাথা (ৰাছিয়ান: Гафия, Gafiya)ৰ পৰা উদ্ভৱ হৈছে। খ্ৰীষ্টান ধৰ্মতত্ত্ববিদ জান ছাচিচ্কিয়ে মূৰ্তিপূজাৰ ওপৰত লিখা গ্ৰন্থখনত (১৬১৫ চনত প্ৰকাশিত) লিথুৱেনিয়াৰ দেৱতাৰ তালিকাত গাবিজাৰ নামহে উল্লেখ কৰা হৈছে। লিথুৱেনিয়াৰ লোককথাত তেওঁক পোৱা যায়। 

গাবিজাই মেকুৰী, ষ্টৰ্ক বা কুকুৰাৰ সাইলাখ ৰূপ লৈ দেখা দিব পাৰে, বা ৰঙা কাপোৰ পিন্ধা মহিলা হিচাপে দেখা দিব পাৰে। গাবিজাক জীৱিত প্ৰাণীৰ দৰে অতিশয় সন্মান আৰু যত্ন লোৱা হয়। মানুহে গাবিজাক ৰুটি আৰু নিমখ খাবলৈ আগবঢ়াই দিয়ে। শুবলৈ বিছনাৰ তলত জুই দিব লাগিছিল – মহিলাসকলে প্ৰতিদিনে সন্ধিয়া কয়লাবোৰ ছাইৰে ঢাকি দিছিল যাতে জুই ইফালে সিফালে উৰি গৈ ক্ষতি নকৰে। গবিজা যেনেকৈ ঘৰৰ ৰক্ষক আছিল, ঘৰৰ মাতৃও আছিল আৰু আছিল জুইৰ ৰক্ষক। কেতিয়াবা অগ্নিকুণ্ডৰ ওচৰতে বিশুদ্ধ পানীৰ বাটি এটা থৈ দিয়া হৈছিল যাতে গাবিজাই নিজকে ধুব পাৰে। খং উঠিলে গাবিজাই ঘৰটো জ্বলাই "ফুৰিবলৈ যায়।" বহু লোককথাত গাবিজাক ভৰিৰে ঠেলি দিয়া, থু পেলোৱা বা প্ৰস্ৰাৱ কৰি ক্ষুণ্ণ কৰাসকলৰ দুৰ্ভাগ্যৰ বৰ্ণনা কৰা হৈছে।

মাটকা গাবিয়া হৈছে ঘৰ, অগ্নিকুণ্ডৰ লিথুৱেনিয়ান দেৱী আৰু তেওঁলোকৰ যত্নৰ পৃষ্ঠপোষক। তাইৰ উৎপত্তি সম্ভৱতঃ গাবিজাৰ পৰা। 

অণুজীৱবিজ্ঞানত গজ বুলি সংক্ষিপ্ত কৰা গাবিজা নামটো এটা জিনমৰ বাবেই বুলি কোৱা হৈছে।
## তথ্য সূত্ৰ

শ্ৰেণী:দেৱ-দেৱী
পামেলা চেটাৰ্জী

**পামেলা চেটাৰ্জী**  (জন্ম প্ৰায় ১৯৩০) এগৰাকী ভাৰতীয় লেখিকা আৰু গ্ৰাম্য কৰ্মী। তেওঁৰ প্ৰকল্পটোৱে ৬ লাখ ২৫ হাজাৰ হেক্টৰ মাটি পুনৰ উদ্ধাৰ কৰিছিল। তেথেতৰ অৱদানৰ স্বীকৃতি স্বৰূপে ভাৰতৰ মহিলাৰ বাবে আগবঢ়োৱা সৰ্বোচ্চ অসামৰিক বঁটা নাৰী শক্তিপুৰস্কাৰ বঁটাৰে সন্মান জনোৱা হয়।
## জীৱন
পামেলা চেটাৰ্জীৰ জন্ম হৈছিল প্ৰায় ১৯৩০ চনত।

চেটাৰ্জীয়ে ভাৰতৰ উত্তৰাঞ্চল ৰাজ্যৰ কুমাওন অঞ্চলত বাস কৰে।

বিশ্ব বেংকৰ সহযোগত চেটাৰ্জীয়ে ৪৬০০ হেক্টৰ মাটি পুনৰ উদ্ধাৰ কৰিবলৈ সক্ষম হয়। এই প্ৰকল্পটো ৯৫ জন কৃষকৰ সৈতে আৰম্ভ হৈছিল যদিও দুবছৰৰ ভিতৰত এই সংখ্যা বৃদ্ধি পাইছিল। প্ৰশ্ন কৰা মাটিখিনিত অত্যধিক ছডিয়াম আছিল আৰু ইয়াক ছ’ডিক মাটি বুলি জনা যায়। মাটিৰ পৰা প্ৰথমবাৰৰ বাবে ধান চপোৱা সময়ত পৰম্পৰাগত পথাৰতকৈ অধিক উৎপাদন দেখা গৈছিল।
২০০৫ চনত তেওঁ "পাহাৰৰ কথা শুনা: এখন হিমালয়ান আলোচনী" প্ৰকাশ কৰে।

অৱশেষত ১০,০০০ কৃষক হয় আৰু পুনৰ উদ্ধাৰ কৰা মাটি ৬,২৫,০০০ হেক্টৰ হয়।

তেখেতে ২০১২ চনত প্ৰকাশিত "জামুন গছ" শীৰ্ষক কিতাপ হিচাপে ফাৰ্মখনৰ সৈতে কৰা অভিজ্ঞতাসমূহ লিখিছিল। ইয়াত প্ৰকল্পটোৰ বৰ্ণনা কৰা হৈছে আৰু ইয়াৰ লগত জড়িতসকলৰ স্মৃতিসমূহ অন্তৰ্ভুক্ত কৰা হৈছে। আধ্যাত্মিক নেতা ৰমেশ ওজাৰ নামত উচৰ্গা কৰা এই গ্ৰন্থখন ড° অশোক খোছলাই বিশ্ব বেংকৰ দিল্লী কাৰ্যালয়ত মুকলি কৰিছিল।

২০১৭ চনত ৰাষ্ট্রপতি ভৱনত এই বঁটা প্রদান কৰিছিল ভাৰতৰ ৰাষ্ট্রপতিগৰাকীয়ে ৷ প্ৰধানমন্ত্ৰী নৰেন্দ্ৰ মোডী উপস্থিত আছিল।

## তথ্যসূত্ৰ
হিৰোইন (২০১২ চলচ্চিত্ৰ)

**হিৰোইন**  ()  ২০১২ চনৰ, মধুৰ ভাণ্ডাৰকাৰৰ পৰিচালিত আৰু ৰচিত এখন ভাৰতীয় হিন্দী ভাষাৰ নাট্যধৰ্মী ছবি। ভাণ্ডাৰকাৰ ছবিখনৰ সহ-প্ৰযোজকো। বৰ্তমান কেৰিয়াৰৰ অৱনতি ঘটা, এসময়ৰ সফল চলচ্চিত্ৰ অভিনেত্ৰী এগৰাকীৰ জীৱনক কেন্দ্ৰ কৰি হিৰোইনৰ ছবিৰ কাহিনী আগবাঢ়িছে।  ছবিৰ  নায়িকা  কৰীনা কাপুৰ। অন্য মূল চৰিত্ৰত আছে অৰ্জুন ৰামপাল আৰু ৰনদীপ হুদা। ইয়াৰ উপৰিও সহযোগী চৰিত্ৰত অভিনয় কৰিছে শ্বাহানা গোস্বামী, ৰাকেশ বাপত, দিব্যা দত্ত, হেলেন, শিল্পী শৰ্মা, মুগ্ধা গডছে আৰু লিলেটে ডুবেই।

কাপুৰৰ ৩২তম জন্মদিনৰ লগত সংগতি ৰাখি ২০১২ চনৰ ২১ ছেপ্টেম্বৰত ২০০০ খন পৰ্দাত হিৰোইন মুক্তি পায়। ছবিখনে সমালোচকৰ মিশ্ৰিত-ইতিবাচক  মতামত পায় যদিও কাপুৰৰ অভিনয়ে ব্যাপক প্ৰশংসা লাভ কৰে আৰু ছবিখনত কৰা তেওঁৰ অভিনয়ক অন্যতম শ্ৰেষ্ঠ অভিনয় বুলি গণ্য কৰা হয়। কাপুৰে ৫৮তম ফিল্মফেয়াৰ বঁটাত শ্ৰেষ্ঠ অভিনেত্ৰীৰ মনোনয়ন পায়।
## বক্স অফিচ
ঘৰুৱাভাৱে ছবিখনে মুক্তিৰ দিনটোত ৬.৮২ কোটি টকা (৭ লাখ ৮০,০০০ মাৰ্কিন ডলাৰ) উপাৰ্জন কৰে। সপ্তাহৰ শেষৰ ফালে হিৰোইনৰ গড় আয়  ২১.২৬ কোটি টকা (২.৪ মিলিয়ন মাৰ্কিন ডলাৰ)। ছবিখনে প্ৰথম সপ্তাহত ৩০.০৯ কোটি টকা (৩.৪ মিলিয়ন মাৰ্কিন ডলাৰ) সংগ্ৰহ কৰিছিল।
## তথ্য সংগ্ৰহ

## বাহ্যিক সংযোগ
* 
*  

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:২০১২ বৰ্ষৰ চলচ্চিত্ৰ
ছামাথে (নেৰেইড)

**ছামাথে** (প্ৰাচীন গ্ৰীক: Ψαμάθη, ইংৰাজী: Psamathe) সাগৰ দেৱতা নেৰিয়াছ আৰু অ'চেনিড ড'ৰিছৰ পঞ্চাশগৰাকী কন্যাৰ ভিতৰত এগৰাকী অন্যতম নেৰেইড। আইজিনাৰ ৰজা আইকাছৰ পত্নী আৰু তেওঁলোকৰ পুত্ৰৰ নাম ফকাচ। ফকাছক তেওঁৰ সম্পৰ্কীয় ভাতৃ পেলিয়াছ আৰু টেলামনে হত্যা কৰাৰ সময়ত ছমাথে তেওঁলোকৰ সমদলক আক্ৰমণ কৰিবলৈ এটা বিশাল কুকুৰনেছীয়া পঠিয়াই দিছিল।

## পৰিয়াল
নেৰিয়াছ আৰু ড'ৰিছৰ কন্যা ছামাথে পঞ্চাশগৰাকী নেৰেইডৰ ভিতৰত অন্যতম। এজিনাৰ ৰজা আইকাছৰ ঔৰসত তেওঁৰ ফ'কাছ নামৰ এজন পুত্ৰৰ জন্ম হৈছিল। পিছলৈ তেওঁ মিচৰৰ ৰজা প্ৰটিয়াছৰ পত্নী হয়৷ প্ৰটিয়াছৰ পৰা তেওঁৰ এজন পুত্ৰ থিয়ক্লিমেন'ছ আৰু এগৰাকী কন্যা আইডোৰ (পিছলৈ থিয়'ন' নামেৰে জনাজাত) জন্ম হয়।

## কিংবদন্তি
গ্ৰীক শ্ৰুতিকথাত ছমাথে সম্পৰ্কীয় দুটা কাহিনী পোৱা যায়। প্ৰথমটো হ’ল এজিনাৰ ৰজা আইকাছে তেওঁক কৰা হিংসাৰ কাহিনী। আইকাছৰ পলায়নৰ প্ৰয়াসত তেওঁ নিজকে ছীললৈ ৰূপান্তৰিত কৰিছিল। কিন্তু তেওঁ সফল হ’ব পৰা নাছিল আৰু তেওঁলোকৰ মিলনৰ পৰাই ফ'কাছৰ জন্ম হৈছিল, যাৰ নামে (ফ'কেৰ অৰ্থ "ছীল") মাকৰ ৰূপান্তৰৰ কথা স্মৰণ কৰে।

আইকাছৰ অন্য এগৰাকী পত্নী এণ্ডেইছৰ পুত্ৰ আছিল পেলিয়াছ আৰু টেলামন। দুয়োজনে মিলি তেওঁলোকৰ সতীয়া ভাতৃ ফ'কাছক হত্যা কৰে, আৰু পৰৱৰ্তী সময়ত তেওঁলোকক পিতৃয়ে এজিনাৰ পৰা নিৰ্বাসিত কৰে। দ্বিতীয়টো কাহিনীত ছামাথে তেওঁৰ পুত্ৰৰ মৃত্যুৰ প্ৰতিশোধৰ বাবে পেলেউছৰ দলটোলৈ এটা কুকুৰনেছীয়া পঠিয়াই দিছিল। কুকুৰনেছীয়াটোৱে পেলেউছৰ দলৰ এটা অংশ খাই পেলোৱাৰ পিছত হয় ছামাথে নাইবা থেটিছে তাক এটা শিললৈ ৰূপান্তৰিত কৰে।

## তথ্য সংগ্ৰহ

শ্ৰেণী:গ্ৰীক কিংবদন্তি
জেকলিন ফাৰ্ণাণ্ডীজ

**জেকলিন জিনেভিভ ফাৰ্ণাণ্ডীজ** (সিংহল: ஜாக்குலின் பெர்னாண்டஸ் (জাক্কুলিন়্ পেৰ্ন়াণ্টস্), জন্ম: ১১ আগষ্ট ১৯৮৫) এগৰাকী ভাৰত-ভিত্তিক শ্ৰীলংকান অভিনেত্ৰী। তেওঁ ভাৰতীয় চলচ্চিত্ৰত, বিশেষকৈ হিন্দী চলচ্চিত্ৰত অভিনয় কৰিছে, লগতে বিভিন্ন বাস্তৱ অনুষ্ঠান আৰু সংগীত ভিডিঅ’তো অংশগ্ৰহণ কৰিছে। 
ফাৰ্ণাণ্ডীজ বাহ্ৰেইনত জন্মগ্ৰহণ আৰু ডাঙৰ-দীঘল হৈছিল। ছিডনী বিশ্ববিদ্যালয়ৰ পৰা গণমাধ্যমত স্নাতক ডিগ্ৰী লাভ কৰাৰ পিছত, তেওঁ শ্ৰীলংকাত সংবাদ প্ৰতিবেদক হিচাপে কাম কৰিছিল আৰু তাৰ পিছত মডেলিং জগতত যোগদান কৰে। ২০০৬ চনত তেওঁ মিছ ইউনিভাৰ্চ শ্ৰীলংকাৰ মুকুট অৰ্জন কৰে আৰু মিছ ইউনিভাৰ্ছ ২০০৬-ত শ্ৰীলংকাৰ প্ৰতিনিধিত্ব কৰে। 
২০০৯ চনত মডেলিঙৰ কামত ভাৰতলৈ আহোঁতে, তেওঁ সুজয় ঘোষৰ পৰীৰ কাহিনীৰ আধাৰিত নাটক "আলাদিন"ৰ বাবে সফলভাৱে অডিচন দিয়ে, যি তেওঁৰ অভিনয় জগতত প্ৰৱেশ হিচাপে গণ্য হয় আৰু তাৰ বাবে আই আই এফ এ বঁটা লাভ কৰে। ২০১১ চনৰ মনস্তাত্ত্বিক থ্ৰিলাৰ *মাৰ্ডাৰ ২* ছবিখনে তেওঁক জনপ্ৰিয়তা আৰু ব্যৱসায়িক সফলতা প্ৰদান কৰে। তাৰ পিছত *হাউছফুল ২* (২০১২) আৰু *ৰেচ ২* (২০১৩) ছবিত গ্লেমাৰস ভূমিকাত অভিনয় কৰে, য'ত অন্তিম ছবিখনে তেওঁক শ্ৰেষ্ঠ সহযোগী অভিনেত্ৰীৰ বাবে আই আই এফ এ বঁটাৰ মনোনয়ন লাভ কৰে। ফাৰ্ণাণ্ডীজে *কিক* (২০১৪), *বিক্ৰান্ত ৰোনা* (২০২২)ৰ পৰা আৰম্ভ কৰি, *হাউছফুল ৩* (২০১৬) আৰু *জোড়ুৱা ২* (২০১৭) আদি একাধিক সফল বক্স অফিচ ছবিত অভিনয় কৰিছে। 
চিনেমাৰ বাহিৰে, তেওঁ ঝলক দিখলা জাৰ ছিজন ৯-ৰ নৃত্য প্ৰতিযোগিতা শো *ঝলক দিখলা জা* (২০১৬–২০১৭)-ৰ বিচাৰক হিচাপে কাম কৰিছে। তেওঁ একাধিক বাণিজ্যিক প্ৰতিষ্ঠানৰ মুখপাত্ৰ, মঞ্চ প্ৰদৰ্শন আৰু দানশীল কামত সক্ৰিয়ভাৱে অংশগ্ৰহণ কৰে।

## প্ৰাৰম্ভিক আৰু ব্যক্তিগত জীৱন
জেকলিন ফাৰ্ণাণ্ডীজৰ জন্ম হৈছিল ১৯৮৫ চনৰ ১১ আগষ্টত। তেওঁ পিতৃ ইলৰয় ফাৰ্ণাণ্ডীজক জীৱনৰ আদৰ্শ হিচাপে গ্ৰহণ কৰিছে। অভিনেত্ৰীগৰাকীৰ পিতৃয়ে সদায় তেওঁলোকৰ পৰিয়ালৰ বাবে কঠোৰ পৰিশ্ৰম কৰি আহিছে। কেৰিয়াৰৰ আৰম্ভণিৰে পৰাই তেওঁ ফাৰ্নাণ্ডেজৰ বাবে আটাইতকৈ ডাঙৰ প্ৰেৰণা হিচাপে কাম কৰি আহিছে। সেয়ে তেওঁ নিজকে দেউতাকৰ দৰে পৰিশ্ৰমী ব্যক্তি হিচাপে গঢ়ি তুলিব বিচাৰে। তেওঁ কেতিয়াও নিজৰ দায়িত্ববোধৰ পৰা আঁতৰি নাহিল। যিকোনো বিপদত মাকৰ কাষত থিয় হৈছিল। সেয়ে তেওঁ দেউতাকৰ পছন্দৰ ওপৰত ভিত্তি কৰি জীৱনসংগী বাছি লোৱাৰ সিদ্ধান্তৰ কথা উল্লেখ কৰিছে। তেওঁ বাৰ্লিটজ ভাষা বিদ্যালয়তো পঢ়িছিল, য'ত তেওঁ স্পেনিছ ভাষা শিকিছিল আৰু ফৰাচী আৰু আৰবী ভাষাৰ উন্নতি সাধন কৰিছিল। 

জেকলিন ফাৰ্ণাণ্ডীজ হৈ পৰিছে এটা দ্বীপৰ মালিক। সেইবাবেই বলীউডৰ বাসিন্দাসকলে তেওঁক বিলাসী নায়িকা বুলি কয়। জেকলিনে নিজৰ জন্মভূমি শ্ৰীলংকাৰ দক্ষিণ উপকূলৰ এটা দ্বীপ কিনিছে, যিটো দ্বীপ দেখাত অতি ধুনীয়া। বহু ধনী লোকে দ্বীপটো কিনিব বিচাৰিছিল। কিন্তু জেকলিনে সকলোকে অতিক্ৰম কৰি দ্বীপটোৰ মালিক হৈ পৰিল। তেওঁ কিনা দ্বীপটো শ্ৰীলংকাৰ ক্ৰিকেট দলৰ প্ৰাক্তন অধিনায়ক কুমাৰ ছাংগাকাৰাৰ ব্যক্তিগত দ্বীপৰ ঠিক কাষতে অৱস্থিত।

২০০৮ আৰু ২০১১ চনত ফাৰ্নাণ্ডেজে ব্ৰিটেইনৰ আলোচনী ইষ্টাৰ্ণ আইৰ "বিশ্বৰ আটাইতকৈ যৌন আবেদনময়ী এছিয়ান মহিলা" তালিকাত স্থান লাভ কৰি দ্বাদশ স্থান লাভ কৰে।

ফাৰ্ণাণ্ডীজ দাতব্য সংস্থা আৰু কেইবাটাও কামত সহায় কৰিছে। জীৱ-জন্তুৰ কল্যাণৰ পোষকতা কৰাৰ বাবে ফাৰ্নাণ্ডেজক ২০১৪ চনত পেটা (ভাৰত) দ্বাৰা "বছৰৰ মহিলা" হিচাপে নিৰ্বাচিত কৰা হয়। তেওঁ এগৰাকী নিৰামিষভোজী।

## তথ্যসূত্ৰ

শ্ৰেণী:শ্ৰীলংকাৰ অভিনেত্ৰী
শ্ৰেণী:অভিনেত্ৰী
শ্ৰেণী:সমাজকৰ্মী
শ্ৰেণী:জীৱিত ব্যক্তি
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:শ্ৰীলংকাৰ চলচ্চিত্ৰ অভিনেত্ৰী
ৰোজা জিনোছাৰ

**ৰোজা জিনোছাৰ** (১৮৯০-১৯৭৯) এগৰাকী ইজৰাইলী অধিবক্তা আৰু মহিলা অধিকাৰ কৰ্মী আছিল। ফ্ৰেডা স্লুট্জকিনৰ পিছত তেওঁ মেণ্ডেটৰী পেলেষ্টাইনৰ দ্বিতীয়গৰাকী মহিলা অধিবক্তা হয় আৰু ইজৰাইলৰ প্ৰথমগৰাকী অনুশীলনকাৰী মহিলা অধিবক্তা আছিল। ১৯৬৬ চনৰ পৰা ১৯৭০ চনলৈকে তেওঁ WIZO-ৰ সভানেত্ৰী আছিল।

## জীৱনী
১৮৯০ চনৰ ১৪ জুলাইত বেলাৰুছিয়াৰ গোমেলত লেখক মৰ্ডেকাই বেন হিলেল হাকোহেনৰ কন্যা ৰোজা হাকোহেন (পিছলৈ গিনজবাৰ্গ জিনোছাৰ)ৰ জন্ম হৈছিল। ১৯০৭ চনত তেওঁ পৰিয়ালৰ সৈতে প্ৰাক-ৰাজ্য পেলেষ্টাইনলৈ প্ৰব্ৰজন কৰে আৰু তাৰ পৰাই তেওঁ আইন অধ্যয়ন কৰে।

ৰোজাই তেওঁৰ পিতৃ আৰু জিয়নিষ্ট নেতা আৰু লেখক আহদ হাম (আশ্বাৰ জিভি হিৰ্চ গিঞ্জবাৰ্গ)ৰ বন্ধুত্বৰ জৰিয়তে তেওঁৰ ভৱিষ্যত স্বামী শ্লোমো গিঞ্জবাৰ্গক লগ পাইছিল। ১৯০৮ চনত শ্লোমো পেলেষ্টাইনলৈ আহি হাকোহেন পৰিয়ালৰ লগত থাকে। তেওঁ ৰোজাক তেওঁৰ লগত পেৰিছ বিশ্ববিদ্যালয়ত পঢ়িবলৈ মান্তি কৰাইছিল, য’ৰ পৰা ১৯১৩ চনৰ ১৯ ​​অক্টোবৰত তেওঁ আইন বিভাগৰ ডিপ্লমা লাভ কৰিছিল।

প্ৰথম বিশ্বযুদ্ধৰ সময়ত তেওঁ পিতৃ-মাতৃৰ সৈতে টেল আভিভত থাকে যদিও ১৯১৭ চনত তেওঁ আৰু শ্লোমোৰ বিবাহ ছুইজাৰলেণ্ডত হয় আৰু তেওঁলোকে চাৰি বছৰৰ বাবে লণ্ডনত থকা শহুৰেকৰ ঘৰলৈ গুচি যায়। তাত থকাৰ সময়তে তেওঁ বহুতো জিয়নিষ্টৰ সংস্পৰ্শলৈ আহে আৰু তেওঁ আৰু তেওঁৰ স্বামী এই আন্দোলনৰ সৈতে জড়িত হৈ পৰে।

১৯২২ চনত ৰোজা আৰু শ্লোমো পেলেষ্টাইনলৈ উভতি আহে। ১৯৪৯ চনৰ পৰা ১৯৫১ চনলৈকে ইটালীত শ্লোমোক প্ৰথম ইজৰাইলৰ ৰাষ্ট্ৰদূত নিযুক্তি দিয়া হয়, তাৰ পিছত তেওঁলোক ইজৰাইললৈ উভতি যায়। ৰাষ্ট্ৰদূত পদৰ সময়ত তেওঁ পৰিয়ালৰ নাম সলনি কৰি জিনোছাৰ কৰে।

## তথ্যসূত্ৰ

শ্ৰেণী:অধিবক্তা
শ্ৰেণী:ইজৰাইলৰ নাৰী অধিকাৰ কৰ্মী
প্ৰজ্ঞা প্ৰসুন

**প্ৰজ্ঞা প্ৰসুন**  (  জন্ম প্ৰায় ১৯৮৩); এগৰাকী ভাৰতীয় কৰ্মী, তেওঁ এচিড আক্ৰমণৰ পৰা ৰক্ষা পৰে আৰু *অতিজীৱন ফাউণ্ডেশ্যন* স্থাপন কৰে। সংস্থাটোৱে আন ২৫০ জনতকৈ অধিক জীৱিত ব্যক্তিক সহায় আগবঢ়াইছে আৰু ২০১৯ চনত তেওঁৰ কৰ্মৰ স্বীকৃতি স্বৰূপে ভাৰত চৰকাৰে প্ৰদান কৰা নাৰী শক্তিপুৰস্কাৰ (শব্দ অৰ্থত "মহিলা শক্তি বঁটা") লাভ কৰে।

## জীৱন
প্ৰজ্ঞা প্ৰছুনৰ জন্ম হৈছিল প্ৰায় ১৯৮৩ চনত ভাৰতৰ ঝাৰখণ্ডৰ ধনবাদত আৰু চাৰিটা সন্তানৰ ভিতৰত তেওঁ আছিল ডাঙৰ । তেওঁৰ পিতৃয়ে কয়লা ইণ্ডিয়াত কাম কৰিছিল আৰু পিতৃৰ কৰ্ম সূত্ৰে পৰিয়ালটো বাৰাণসীলৈ গুচি যায়। ২০০৬ চনত প্ৰসুনে বাৰাণসীত স্বামীৰ সৈতে বিবাহপাশত আবদ্ধ হয়। ইয়াৰ বাৰ দিনৰ পিছত যেতিয়া তেওঁ ৰেলযোগে নতুন দিল্লীলৈ গৈ আছিল, তেতিয়া  তেওঁৰ এজন ঈৰ্ষাপৰায়ণ প্ৰাক্তন প্ৰেমিকে তেওঁক শুই থকা অৱস্থাত এচিডেৰে আক্ৰমণ কৰে। ৪৭% জ্বলি যোৱা প্ৰসুনক এজন চিকিৎসককে ধৰি সহযাত্ৰীসকলে চিকিৎসালয়লৈ নিয়াৰ আগতে তেওঁৰ যত্ন লোৱাত সহায় কৰিছিল। পিছদিনা পুনৰ প্ৰসুনক আক্ৰমণ কৰিবলৈ চেষ্টা কৰা অপৰাধীজনক গ্ৰেপ্তাৰ কৰা হয় আৰু  চাৰি বছৰৰ ছয় মাহ কাৰাদণ্ড বিহা হয়। ৯টা অস্ত্ৰোপচাৰৰ অন্তত প্ৰসুন সুস্থ হৈ উঠে আৰু দুটা সন্তানৰ সৈতে এটা পৰিয়াল গঢ়ি তুলিছে  
লগতে কেটাৰিং ব্যৱসায় চলাই আছে। তেওঁ এচিড আক্ৰমণৰ পৰা ৰক্ষা পোৱাৰ পিছত একে ধৰনৰ আন ভুক্তভোগী সকলকো সহায় কৰিবলৈ আৰম্ভ কৰে।

## অতিজীৱন ফাউণ্ডেচন
প্ৰসুনে ২০১৩ চনত অতিজীৱন ফাউণ্ডেশ্যন গঠন কৰে। এইটো এটা বেচৰকাৰী সংস্থা যিয়ে এচিড আক্ৰমণৰ পৰা ৰক্ষা পোৱা লোকসকলক সহায় কৰে, আক্ৰমণৰ পৰা সুস্থ হোৱা লোকসকলৰ অস্ত্ৰোপচাৰ আৰু অন্যান্য চিকিৎসাৰ বাবে ধন আগবঢ়ায়।  ভাৰতত প্ৰতি বছৰে ১০০ৰো অধিক এচিড আক্ৰমণৰ বাতৰি পোৱা যায়, মূলতঃ মহিলাৰ ওপৰত, কিন্তু প্ৰসুনে বিশ্বাস কৰে যে প্ৰকৃত সংখ্যা ১০০০ৰো অধিক হব ২০১৯ চনলৈকে এই ফাউণ্ডেচনে ২৫০ জনতকৈ অধিক জীৱিত লোকক সহায় কৰিছিল।এই লোক সকলক  বেংগালুৰু, চেন্নাই, দিল্লী আৰু মুম্বাইৰ চিকিৎসালয়ত অস্ত্ৰোপচাৰ কৰা হয়। চেন্নাইৰ ষ্টেনলি মেডিকেল কলেজ হাস্পতালে ২০১৮ চনত বিনামূলীয়াকৈ চুলি সংৰোপণৰ ব্যৱস্থা কৰি গোটটোক সহায় কৰাৰ প্ৰতিশ্ৰুতি দিছিল।
## বঁটা আৰু স্বীকৃতি
ভাৰতৰ ৰাষ্ট্ৰপতি ৰামনাথ কোবিন্দে ২০১৯ চনত প্ৰসুনক ২০১৮ চনৰ নাৰী শক্তিপুৰস্কাৰ বঁটা প্ৰদান কৰে, তেওঁৰ কৰ্মৰাজিৰ স্বীকৃতি স্বৰূপে। এই বঁটা ভাৰত চৰকাৰৰ মহিলা আৰু শিশু উন্নয়ন মন্ত্ৰালয়ে ব্যক্তিগত মহিলা বা মহিলা সৱলীকৰণৰ কামত কাম কৰা প্ৰতিষ্ঠানক প্ৰদান কৰে।

## তথ্যসূত্ৰ
চাইমোড'চ (শ্ৰুতিকথা)

**চাইমোড'চ** (প্ৰাচীন গ্ৰীক: Κυμοδόκη, ইংৰাজী: Cymodoce, অৰ্থ. 'ঢৌ-সংগ্ৰাহক') নেৰিয়াছ আৰু অ'চেনিড ড'ৰিছৰ ৫০ গৰাকী নেৰেইডৰ ভিতৰত অন্যতম, সাগৰীয় নিম্ফ কন্যা। ষ্টেটিয়াছৰ ছিলভাইত তেওঁৰ বিষয়ে চমুকৈ উল্লেখ কৰা হৈছে।

## কিংবদন্তি
হোমাৰৰ ইলিয়াডত উল্লেখ কৰা মতে চাইমোড'চ আৰু তেওঁৰ আন ভগ্নীসকলে বন্ধু পেট্ৰ'ক্লাছে একিলিছক হত্যা কৰাৰ সময়ত মাতৃ থেটিছৰ দুখৰ সমভাগী হৈছিল। তাইক এফ্ৰোডাইটিৰ সংগী বুলিও কোৱা হয়।

কিছুমান বিৱৰণীত চাইমোড'চে তেওঁৰ ভগ্নী থেলিয়া, নেছাইয়া আৰু স্পিঅ'ৰ সৈতে মিলি চাইৰিনৰ সমদলত অংশগ্ৰহণ কৰিছিল৷ পৰবৰ্তী সময়ত পিছলৈ তেওঁলোক চাৰিও গৰাকীয়ে তেওঁলোকৰ অন্য ভগ্নী থেটিছ, মেলাইট আৰু পেনোপিয়াৰ সৈতে মিলি নায়ক ইনিয়াছ আৰু তেওঁৰ দলটোক সামুদ্ৰিক ধুমুহাৰ সময়ত সহায় কৰিবলৈ সক্ষম হৈছিল।

ভাৰ্জিলৰ মতে, যেতিয়া এনিয়াছে ইটালীত অৱতৰণ কৰিছিল, তেতিয়া টাৰ্নাছ নামৰ স্থানীয় যুদ্ধা এজনে তেওঁৰ পাইন কাঠৰ জাহাজবোৰত অগ্নিসংযোগ কৰিছিল। সেয়া দেখি দেৱী চাইবেলেই সেইবোৰ তেওঁৰ পবিত্ৰ পৰ্বতৰ পৰা কটা গছৰ পৰা তৈয়াৰ কৰা বুলি স্মৰণ কৰি সেইবোৰক সাগৰীয় নিম্ফলৈ ৰূপান্তৰিত কৰিলে। চাইম'ড'চ সেই নতুনকৈ সৃষ্টি হোৱা নিম্ফবোৰৰ ভিতৰত অন্যতম আছিল।

## তথ্য সংগ্ৰহ

শ্ৰেণী:গ্ৰীক কিংবদন্তি
প্ৰতিভা শতপথী

**প্ৰতিভা শতপথী** (জন্ম: ১৮ জানুৱাৰী ১৯৪৫) এগৰাকী ওড়িয়া কবি। তেওঁ ওড়িশাৰ কটক জিলাৰ সত্যভামাপুৰত জন্মগ্ৰহণ কৰিছিল। তেওঁৰ জীৱনৰ প্ৰথম পাঁচ বছৰ কৰাপুটত কটিছিল। ভাল বিদ্যালয়ত শিক্ষা গ্ৰহণৰ বাবে তেওঁৰ পৰিয়াল সত্যভামাপুৰলৈ স্থানান্তৰিত হৈছিল। কৈশোৰতে তেওঁ ওড়িছী নৃত্যৰ শিক্ষাও লাভ কৰিছিল। তেওঁ ৰেভেন্সা মহাবিদ্যালয়ত শিক্ষাগ্ৰহণ কৰে আৰু বিবাহৰ পাছত ১৯৬৭ চনত স্নাতকোত্তৰ আৰু ১৯৮০ চনত উৎকল বিশ্ববিদ্যালয়ৰ পৰা পিএইচডি ডিগ্ৰী লাভ কৰে। তেওঁ বাণিজ্য বিভাগৰ অধ্যাপিকা আছিল। 

প্ৰতিভাই শৈশৱৰ পৰাই কবিতা লিখিবলৈ আৰম্ভ কৰিছিল। তেওঁৰ কবিতাত প্ৰেম আৰু প্ৰকৃতিৰ এক সুলভ সমন্বয় দেখা যায়। তেওঁৰ প্ৰথম কবিতা সংকলন "শেষ জহ্ন" *(শেষ জোনাক)* ১৯৬২ চনত প্ৰকাশ পাইছিল। তেওঁ সুদীৰ্ঘ ২৫ বছৰ ধৰি ইস্তাহাৰ নামৰ ওড়িয়া আলোচনীৰ সম্পাদক আছিল। বৰ্তমান তেওঁ এখন দ্বিসাপ্তাহিক কবিতা আলোচনী "উদ্ভাষা"ৰ সম্পাদক।

## পৰিয়াল
প্ৰতিভাৰ বিবাহ হয় সাহিত্যিক নিত্যানন্দ সতপথীৰ সৈতে৷ তেওঁলোকৰ পৰমিতা, মধুব্ৰত, অসিতা আৰু ইপ্সিতা নামৰ চাৰিগৰাকী কন্যা সন্তান আছে।

## সাহিত্য সম্ভাৰ
### আত্মকথা
* শৈশবৰু সংসাৰ *(শৈশৱৰ সংসাৰ)* 
### সমালোচনা
* নাৰী অস্তিত্বৰ বাস্তবতা
* বিবৰ্ত্তিত ওড়িআ কবিতা
* কবিতাৰ উদ্ভাসন ও নব্যালোচনা, ২০১৫
### প্ৰবন্ধ সংকলন
* কল্পনাৰ অভিষেক
* স্পন্দনৰ ভূমি
* প্ৰতিফলন
* উত্তৰ আধুনিক ওড়িআ কবিতা ও অন্যান্য প্ৰবন্ধ
* ভাৰত মাতাৰ লুহ
* বৰ্ণিল ভোগপুৰ
* স্বৰ্গত সাৰলা দেবীঙ্ক জীবনী
### সম্পাদনা
* ইস্তাহাৰ পত্ৰিকা
* উদভাষ পত্ৰিকা
### কবিতা সংকলন

* কহি ন হেলে (২০০৬)
* অধা অধা নক্ষত্ৰ (২০০১) 
* তন্ময় ধুলি (১৯৯৬) 
* শবৰী (১৯৯১) 
* মহামেঘ (১৯৮৮) 
* নিমিষে অক্ষৰ (১৯৮৫) 
* নিয়ত বসুধা (১৯৮০) 
* সাহাডা সুন্দৰী (১৯৭৮) 
* গস্ত সময় (১৯৭৪) 
* অস্ত জহ্নৰ এলিজি (১৯৬৯) 
* শেষ জহ্ন (১৯৬২)
* আম' কবিতা (১৯৬২) *(আমাৰ কবিতা)*
* The Hidden Flower (Pearl Buck)ৰ অনুবাদ 
* Monograph of Kalhana, the twelfth-century poet-historianৰ অনুবাদ

## পুৰস্কাৰ ও সম্মান
* কেন্দ্ৰ সাহিত্য একাডেমী পুৰস্কাৰ, ২০০১ (তন্ময় ধুল়ি)  
* ওড়িশা সাহিত্য একাডেমী পুৰস্কাৰ, ১৯৮৬ (নিমিষে অক্ষৰ)  
* শাৰল়া পুৰস্কাৰ, ১৯৯২ (শবৰী) 
* সাহিত্য ভাৰতী সম্মান, ২০১৪ (শ্ৰী গঙ্গাধৰ ৰথ ফাউণ্ডেসন্ প্ৰদত্ত) 
* ঝঙ্কাৰ পুৰস্কাৰ (কবিতা), ১৯৮১ (প্ৰজাতন্ত্ৰ প্ৰচাৰ সমিতি প্ৰদত্ত) 
* ক্ৰিটিক সৰ্কল় অফ ইণ্ডিআ পুৰস্কাৰ (১৯৯৬) 
* ধৰিত্ৰী- সমাজবাদী সোসাইটি কবিতা সম্মান (১৯৮৫) 
* প্ৰজাতন্ত্ৰ তৰুণ কবি পুৰস্কাৰ (১৯৬২) 
* ৰাষ্ট্ৰীয় কবিৰ সম্মান, মধ্যপ্ৰদেশ সৰকাৰঙ্ক সংস্কৃতি বিভাগ (২০১৪-১৫)
* উৎকল সূৰ্য্য সম্মান, এ.আৰ.এফ (২০০৮) 
* কবয়ত্ৰী সুভদ্ৰা কুমাৰী চৌহান সাহিত্য সম্মান, ৰাষ্ট্ৰীয় হিন্দী একাডেমী ও ৰুপাম্বৰা, কলিকতা (২০০৭)
* ৰাষ্ট্ৰীয় হিন্দী একাডেমী ও ৰুপম্বৰা সম্মান
* আৰ জি জাতীয় সদভাবনা পুৰস্কাৰ
* পদ্মশ্ৰী ২০২৫

## বাহ্যিক সংযোগ
* ପାରମିତା ଶତପଥୀଙ୍କ ପରିବାର 

## তথ্যসূত্ৰ

শ্ৰেণী:ওড়িয়া কবি
শ্ৰেণী:সাহিত্যিক
শ্ৰেণী:লেখিকা
শ্ৰেণী:জীৱিত ব্যক্তি
শ্ৰেণী:ওড়িয়া ভাষাৰ সাহিত্য অকাডেমি বঁটা বিজয়ী
শ্ৰেণী:ভাৰতীয় মহিলা কবি
অনিতা আৰণচ্

**অনিতা আৰনচ্** () আছিল এগৰাকী অষ্ট্ৰেলিয়ান-কানাডিয়ান ভাস্কৰ্য শিল্পী। 

## জীৱন
ছিডনীত জন্মগ্ৰহণ কৰা এৰনচে নিউয়ৰ্ক চহৰলৈ যোৱাৰ আগতে ইষ্ট চিডনী টেকনিকেল কলেজ আৰু ছিডনীৰ নেচনেল আৰ্ট স্কুলত অধ্যয়ন কৰিছিল আৰু ১৯৬৪ চনত কলম্বিয়া বিশ্ববিদ্যালয়ৰ পৰা স্নাতক ডিগ্ৰী লাভ কৰিছিল। তেওঁ আমেৰিকা, কানাডা আৰু অষ্ট্ৰেলিয়াৰ স্থানসমূহত কৰ্ম প্ৰদৰ্শন কৰিছিল। তেওঁ কেইবাখনো প্ৰতিষ্ঠানত ভাস্কৰ্য্য আৰু শিল্পকলাৰ শিক্ষা দিছিল, আৰু ভাস্কৰ্য শিল্পী হিচাপে কাম কৰাৰ উপৰিও ষ্টেইনড গ্লাছৰ খিৰিকী, আচবাব, গহনা আদি ডিজাইন কৰিছিল। তেওঁৰ কামৰ উদাহৰণ অন্তৰ্ভুক্ত কৰা সংগ্ৰহসমূহৰ ভিতৰত চাৰ্লটটাউন নেচনেল ক্ৰাফ্ট কলেকচন আৰু টৰণ্টোৰ কানাডিয়ান ক্ৰাফ্টমেন গিল্ডৰ নেচনেল কলেকচন আদি অন্তৰ্ভুক্ত।

১৯৫১ চনৰ ২৫ জুনত এৰনচক *চিটি অৱ ছিডনী*ৰ স্বাস্থ্য আৰু বিনোদন সমিতিৰ এখন সভাত অংশগ্ৰহণ কৰিবলৈ আমন্ত্ৰণ জনোৱা হয় আৰু ফিলিপ পাৰ্কৰ শিশু খেলপথাৰত ভাস্কৰ্যৰ এটা স্থাপনৰ বাবে তেওঁৰ দাখিল কৰা বিষয়টোৰ ওপৰত আলোচনা কৰা হয়। ১৯৫১ চনৰ ২ অক্টোবৰত পৰিষদে এই দাখিলৰ অনুমোদন জনায়। ১ ৯৫২ চনৰ ২ এপ্ৰিলত এই ভাস্কৰ্যটো আঁতৰাই পেলোৱা হয়।

১৯৬৫ চনত তেওঁ ৰয়েল আৰ্কিটেকচাৰেল ইনষ্টিটিউট অৱ কানাডাৰ জাৰ্নেল *আৰ এ আই চি*ৰ সমালোচক হয় আৰু স্থাপত্যত শিল্পৰ ভূমিকা সম্পৰ্কে "এলাইড আৰ্টছ" শীৰ্ষক এটা স্তম্ভ লিখে।

১৯৮৩ চনত কানাডাৰ কলা সন্মিলনৰ পৰা ডিপ্লমা ডি অনাৰ বঁটা লাভ কৰে।

জীৱনৰ শেষৰ ফালে এৰনছ অষ্ট্ৰেলিয়ালৈ উভতি যায় আৰু ব্ৰিজবেনত বসতি স্থাপন কৰে আৰু ২০০০ চনৰ ৩ জানুৱাৰীত তেওঁৰ মৃত্যু হয়।

অণ্টাৰিঅ’ৰ বিশেষ সংগ্ৰহৰ আৰ্ট গেলেৰীত ১৯৭০ আৰু ১৯৮০ চনত সক্ৰিয় কানাডাৰ শিল্পৰ ব্যক্তিত্ব বা বিশ্বৰ ব্যক্তিসকলৰ সাক্ষাৎকাৰ লোৱা অনিতা এৰনছৰ ষোল্লটা অডিঅ’ ৰেকৰ্ডিঙৰ সৰু সংকলন আছে। ইয়াৰ ভিতৰত ৰন ব্ল'ৰ, গ্ৰেহাম ক'ট্ৰি, ড'ৰথী কেমেৰন, গুইডো মলিনাৰী, ইভ গ'চাৰ, টেড বিলাৰ, গৰ্ডন ৰেনাৰ আৰু জেক পলক আদি অন্যতম।

এৰনছৰ ৰচনাও আছে, "ইয়াৰ অৱ দ্য মুন" যিটো এন এছ ডব্লিউৰ আৰ্ট গেলেৰীয়েও অনুষ্ঠিত কৰে।
## তথ্য সূত্ৰ
শ্ৰেণী:কানাডাৰ ব্যক্তি
শ্ৰেণী:ভাস্কৰ্যশিল্পী
শ্ৰেণী:মৃত ব্যক্তি
শ্ৰেণী:অষ্ট্ৰেলিয়াৰ ব্যক্তি
হিমাচল প্ৰদেশৰ পৰম্পৰাগত লোকনৃত্য

**[[হিমাচল প্ৰদেশ|হিমাচল প্ৰদেশৰ]] পৰম্পৰাগত লোকনৃত্য** অতি জটিল। এই নৃত্যসমূহ হিমাচলৰ জনজাতীয় জীৱনৰ এটা গুৰুত্বপূৰ্ণ অংগ। এই নৃত্যকলাই হিমাচলৰ সংস্কৃতি আৰু পৰম্পৰাক প্ৰতিফলিত কৰে। হিমাচল প্ৰদেশত নৃত্য অবিহনে সাধাৰণতে কোনো উৎসৱ পালন কৰা নহয়। হিমাচলত নাটি আদি নৃত্য স্থানীয়ভাৱে পৰিবেশিত হয়।

## নাটি
**দেৱ নাটি** ভাৰতীয় উপমহাদেশৰ পশ্চিম আৰু মধ্য পৰ্বতীয়া অঞ্চলত প্ৰচলিত এটা পৰম্পৰাগত লোক নৃত্য।  এই নৃত্য মূলত হিমাচল প্ৰদেশ ৰাজ্যৰ স্থানীয় নৃত্যকলাৰ অন্তৰ্গত। নাটি হিমাচল প্ৰদেশৰ আটাইতকৈ বিখ্যাত নৃত্য। এই নৃত্য গিনিছ বিশ্ব ৰেকৰ্ডত আটাইতকৈ ডাঙৰ লোক নৃত্য হিচাপে তালিকাভুক্ত। মূলত চিমলা, মাণ্ডি, সোলান, ছিৰমৌৰ, কিন্নৌৰ আৰু কুলু অঞ্চলত এই নৃত্যকলাৰ উৎপত্তি। সমগ্ৰ ৰাজ্যজুৰি আৰু চণ্ডীগড়তো এই নৃত্য জনপ্ৰিয়। 
### ইতিহাস
এই বিশেষ নৃত্যধাৰা ৰাসলীলাৰ অনুৰূপ। কৃষ্ণ আৰু গোপীনাৰ সন্মানত এই নৃত্য বিকাশ পাইছে বুলি বিশ্বাস কৰা হয়। 
#### নাটি নৃত্যৰ পৰিধান
সামাজিক পৰিৱৰ্তনৰ লগে লগে নাটি নৃত্যত মহিলাও অংশগ্ৰহণ কৰিবলৈ ধৰিছে। 
*পুৰুষ: সজ্জিত টুপি, চুৰিদাৰ আৰু ‘চোল’ নামৰ ঘূৰণীয়া বস্ত্ৰ পৰিধান কৰে। 
*মহিলা: অঞ্চল অনুসৰি ‘ঘাগৰা’, ‘ছোলা’, চুৰিদাৰ বা পায়জামা পৰিধান কৰে। অলংকাৰৰ ভিতৰত চাঙ্কি, টুঙ্কি, চন্দ্ৰ হাৰ আদি থাকে।

#### নাটি নৃত্যৰ সংগীত
এই নৃত্যত নৰসিংহ, কৰ্ণাল, চেহনাই, ঢোল আৰু নাগৰা বাদ্যযন্ত্ৰ ব্যৱহাৰ হয়।

## কায়াং মালা (মালা)
এই নৃত্যত শিল্পীসকলে একে অপৰৰ হাত ধৰি মালাৰ আকৃতি গঠন কৰে। 
## ৰাক্ষস নৃত্য
কিন্নৌৰ অঞ্চলৰ এই নৃত্যত **ৰাক্ষসৰ মুখোশ** পৰিধান কৰি দলীয়ভাৱে নৃত্য কৰা হয়।

## লুড্ডি
লুড্ডি মাণ্ডি জিলাৰ এটা জনপ্ৰিয় নৃত্য, যি প্ৰাচীন কালত ৰাজদৰবাৰত পৰিবেশিত হৈছিল। 
## ডালশোন আৰু চোলাম্বা
এই নৃত্য ‘ৰোপা’ উপত্যকাৰ অন্তৰ্গত। ‘চোলাম্বা’ নৃত্য সাধাৰণতে বাঘ চিকাৰৰ পিছত পৰিবেশিত হয়।

## শ্যাণ্ড আৰু শাবু
এই নৃত্য লাহুল উপত্যকাৰ বৌদ্ধ গোম্পাসমূহত পৰিবেশিত হয়।

## হিমাচল প্ৰদেশৰ জনজাতীয় নৃত্য
হিমাচলৰ উপজাতীয় জনগোষ্ঠীৰ লোক নৃত্যসমূহৰ ভিতৰত ‘কিকলি’, ‘ভাংড়া’ ইত্যাদি উল্লেখযোগ্য।

## তথ্যসূত্ৰ

শ্ৰেণী:ভাৰতৰ লোকনৃত্য
শ্ৰেণী:ভাৰতৰ সংস্কৃতি
দিব্যা দত্ত

**দিব্যা দত্ত  **  (; জন্ম: ২৫ ছেপ্টেম্বৰ ১৯৭৭) এগৰাকী ভাৰতীয় অভিনেত্ৰী। মূলতঃ হিন্দী আৰু পাঞ্জাবী চিনেমাত অভিনয় কৰি ৰাষ্ট্ৰীয় চলচ্চিত্ৰ বঁটা আৰু ফিল্মফেয়াৰ অ’টিটি (OTT) বঁটাকে ধৰি বিভিন্ন প্ৰশংসা লাভ কৰিছে।

১৯৯৪ চনত “ইছক্ মে জীনা ইছক্ মে মৰনা” ছবিৰ জৰিয়তে হিন্দী চিনেমা জগতত দত্তই আত্মপ্ৰকাশ কৰে। তাৰ পিছত ১৯৯৫ চনৰ “বীৰগতি”ত মুখ্য চৰিত্ৰত অভিনয় কৰে। ১৯৪৭ চনৰ ভাৰত বিভাজনৰ পটভূমিত নিৰ্মিত পাঞ্জাবী ছবি “শ্বহীদ-ই-মহব্বত বুটা সিঙ“ত শিখ স্বামীৰ পৰা বিচ্ছিন্ন হোৱা মুছলমান পত্নী জয়নাবৰ মুখ্য চৰিত্ৰত অভিনয় কৰি তেওঁ দৃষ্টি আকৰ্ষণ কৰিছিল। ৰোমান্টিক ড্ৰামা “বীৰ-জাৰা“ (২০০৪), কমেডী “ৱেলকাম টু সজ্জনপুৰ“ (২০০৮),“দিল্লী-৬“ (২০০৯),“ষ্টেনলি কা ডাব্বা“ (২০১১) “হিৰোইন“ (২০১২), আৰু থ্ৰিলাৰ “বদলাপুৰ“ (২০১৫) ছবিত সহযোগী চৰিত্ৰত অভিনয় কৰি দত্তই অধিক চৰ্চিত হয়। ২০১৩ চনত বায়’পিক “ভাগ মিলখা ভাগ“ত মিলখা সিঙৰ ভগ্নীৰ চৰিত্ৰত অভিনয় কৰি তেওঁ প্ৰশংসা লাভ কৰে। সামাজিক ড্ৰামা “ইৰাদা“ত (২০১৭) অভিনয় কৰা দত্তক শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটাৰে সন্মানিত কৰা হয়।

টেলিভিছনত তেওঁ “সংবিধান“ (২০১৪) ধাৰাবাহিকত পূৰ্ণিমা বেনাৰ্জীৰ চৰিত্ৰত অভিনয় কৰিছিল। থ্ৰিলাৰ ছিৰিজ স্পেচিয়েল “ওপিএছ“ত (২০২০) অভিনয় কৰি ফিল্মফেয়াৰ ওটিটি বঁটা লাভ কৰে। তেওঁ “দ্য ষ্টাৰছ ইন মাই স্কাই“ নামৰ এখন গ্ৰন্থও লিখিছে।

## তথ্য সংগ্ৰহ

## বাহ্যিক সংযোগ

* 

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:পাঞ্জাবী চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:মালায়লম চলচ্চিত্ৰৰ অভিনেত্ৰী
শ্ৰেণী:উৰ্দু চলচ্চিত্ৰৰ অভিনেত্ৰী
শ্ৰেণী:নেপালী চলচ্চিত্ৰৰ অভিনেত্ৰী
শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
উত্তৰা বাওকৰ

**উত্তৰা বাওকৰ **  (; ৫ আগষ্ট ১৯৪৪ – ১২ এপ্ৰিল ২০২৩) এগৰাকী ভাৰতীয় মঞ্চ, চলচ্চিত্ৰ, আৰু টেলিভিছন অভিনেত্ৰী। তেওঁ কেইবাখনো উল্লেখযোগ্য নাটকত অভিনয় কৰিছিল। তাৰ ভিতৰত ”মুখ্যমন্ত্ৰী ”ত পদ্মাৱতী, ”মেনা গুৰজাৰী”ত মেনা, শ্বেক্সপীয়েৰৰ ”অথেলো ”ত ডেছডিমোনা, নাট্যকাৰ গিৰীশ কৰ্ণাদৰ ”তুগলক ”ত মাক, ”ছোটে ছৈয়দ বড়ে ছৈয়দ”ত নাচনী ছোৱালী আৰু ”উমৰাও জান”ত উমৰাওৰ চৰিত্ৰত অভিনয় কৰিছিল। ১৯৭৮ চনত কুসুম কুমাৰে হিন্দীলৈ অনুবাদ কৰা জয়ন্ত দলৱীৰৰ নাট “সন্ধ্যা ছায়া” পৰিচালনা কৰে।

১৯৮৪ চনত অভিনয়ৰ বাবে সংগীত নাটক অকাডেমী বঁটা (হিন্দী থিয়েটাৰ) লাভ কৰে। তেওঁ মাৰাঠী ছবি, যেনে সদাশিৱ অম্ৰপুৰকাৰ আৰু ৰেনুকা দফতৰদাৰৰ সৈতে “দোঘী“ (১৯৯৫), উত্তৰায়ণ (২০০৫),“ছেৱৰী“ (২০০৬), আৰু সোণালী কুলকাৰ্ণীৰ সৈতে “ৰেষ্টুৰেণ্ট“ (২০০৬) আদি ছবিত অভিনয় কৰে।

উত্তৰাই ইব্ৰাহিম আলকাজিৰ অধীনত ৰাষ্ট্ৰীয় নাট্য বিদ্যালয়, দিল্লীত অভিনয়ৰ শিক্ষা গ্ৰহণ কৰে আৰু ১৯৬৮ চনত স্নাতক ডিগ্ৰী লাভ কৰে।
## তথ্য সংগ্ৰহ

## বাহ্যিক সংযোগ
* 
* 

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মাৰাঠী চলচ্চিত্ৰৰ অভিনেত্ৰী
 শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ৰাষ্ট্ৰীয় চলচ্চিত্ৰ বঁটা- জুৰীৰ বিশেষ উল্লেখ
শ্ৰেণী:ভাৰতীয় মঞ্চ অভিনেত্ৰী
ইয়লপি এডামছন

**ইমিয়াৰী ইয়লপি এডামছন** (জন্ম ১৯৫৪) মধ্য অষ্ট্ৰেলিয়াৰ এগৰাকী আদিবাসী শিল্পী। তেওঁ চিত্ৰকলা, ভাস্কৰ্য, বয়ন, গোঁঠা আৰু চিলাই আদি বিভিন্ন শিল্পৰ কামৰ বাবে পৰিচিত।

উত্তৰ টেৰিটৰীৰ উলুৰুৰ ওচৰৰ এটা ঠাইত য়িলপিৰ জন্ম হৈছিল। মাক পিটজাণ্টজাটজাৰা জনগোষ্ঠীৰ সদস্য আৰু পিতৃ য়ংকুনিৎজাটজাৰা। য়িলপি যেতিয়া এতিয়াও অতি সৰু আছিল, তেতিয়া তেওঁৰ পিতৃ-মাতৃয়ে উত্তৰ-পশ্চিম দক্ষিণ অষ্ট্ৰেলিয়াৰ প্ৰেছবিটেৰিয়ান মিছন আৰ্নাবেলাত থাকিবলৈ আহিছিল। তাতেই ডাঙৰ-দীঘল হৈছিল, আৰু পিছলৈ আৰ্নাবেলা আৰ্টছত কাম কৰিবলৈ আৰম্ভ কৰিছিল। 

বাটিক আছিল আৰ্নাবেলাত য়িলপিয়ে নিৰ্মাণ কৰিবলৈ শিকি অহা প্ৰথম শিল্পকৰ্মসমূহৰ ভিতৰত অন্যতম। ২০০৬ চনত এডিলেইডত অনুষ্ঠিত হোৱা এখন প্ৰদৰ্শনীত তেওঁৰ কেইবাখনো ৰচনা প্ৰদৰ্শিত হৈছিল আৰু ইয়াৰে এটা ছিডনীৰ পাৱাৰহাউছ সংগ্ৰহালয়ৰ বাবে কিনা হৈছিল। পিছলৈ তেওঁৰ বাটিক কৰ্মৰ উদাহৰণ এডিনবাৰ্গৰ নেচনেল মিউজিয়াম অৱ স্কটলেণ্ডে কিনিছিল। ইয়লপি ট্জানপি (মৰুভূমিৰ ঘাঁহ)ৰ পৰা বোৱা বস্তু যেনে ঝুৰি তৈয়াৰ কৰাৰ বাবেও জনাজাত। ট্জানপি মৰুভূমি বয়নকাৰী নামৰ মহিলা প্ৰকল্পৰ সহায়ত তেওঁ কেইবাটাও বস্তু নিৰ্মাণ কৰিছিল।

য়িলপিয়ে বহু শেহতীয়াকৈ ছবি আঁকিবলৈ আৰম্ভ কৰিছিল। বিমূৰ্ত আৰু ৰূপক দুয়োটা ৰচনা অংকন কৰিছে। বিমূৰ্ত ৰচনাবোৰ তাইৰ ড্ৰিমটাইম কিংবদন্তিৰ প্ৰকাশ, যিবোৰ তাইৰ মাকৰ পৰা তাইৰ হাতলৈ আহিছে। তেওঁৰ আটাইতকৈ সফল ৰচনাসমূহ হ'ল ১৯৫০ চনত আৰ্নাবেলাত শিশু অৱস্থাত তেওঁৰ জীৱনৰ ৰূপক চিত্ৰ।

ইয়লপিৰ চিত্ৰকলাৰ উদাহৰণ দক্ষিণ অষ্ট্ৰেলিয়াৰ আৰ্ট গেলেৰী আৰু অষ্ট্ৰেলিয়াৰ নেচনেল মিউজিয়ামত ৰখা হৈছে। অষ্ট্ৰেলিয়াৰ নেচনেল গেলেৰীত য়িলপিয়ে মালপিয়া ডেভি, এলিছন কেৰল আৰু অন্যান্য আৰ্নাবেলা মহিলাসকলৰ সৈতে অংকন কৰা চিৰামিক পাত্ৰৰ শৃংখলাও আছে। ভিক্টোৰিয়াৰ নেচনেল গেলেৰীও তেওঁৰ কেইবাখনো ৰচনাৰ মালিক।
## তথ্য সূত্ৰ

শ্ৰেণী:অষ্ট্ৰেলিয়াৰ ফেশ্বন ডিজাইনাৰ
অ'লগা হেনকিন

**অ'লগা হেনকিন** (, ৯ জানুৱাৰী ১৮৫২ - ২ এপ্ৰিল ১৯৪২)এগৰাকী নাৰীবাদী, পেছাদাৰী ধাত্ৰী আৰু জায়নিষ্ট কৰ্মী আছিল যি তেওঁৰ স্বামী য়েহোছুয়া হেনকিনৰ সৈতে মিলি অট্টোমান পেলেষ্টাইন আৰু বাধ্যতামূলক পেলেষ্টাইনত জিয়নিষ্ট সংগঠনৰ বেছিভাগ ডাঙৰ মাটি ক্ৰয়ৰ বাবে দায়বদ্ধ আছিল। 

## জীৱনী

বেলাৰুছ বা বাইলেৰুছিয়াৰ মিনস্কৰ ওচৰৰ সৰু চহৰ লাহোইস্কত জন্মগ্ৰহণ কৰিছিল৷ অলগা হেংকিন মেইৰ আৰু শ্বিফ্ৰা বেলকিনৰ জ্যেষ্ঠ সন্তান।  ১৮৮৬ চনত তেওঁ যুৱতী হিচাপে চেণ্ট পিটাৰ্ছবাৰ্গলৈ আৰু প্ৰথম আলিয়াৰ অংশ হিচাপে ইজৰাইল দেশলৈ আহে। দুবছৰৰ পিছত তেওঁ গেডেৰাৰ কৃষি বসতিস্থলত য়েহোছুয়া হেনকিন (১৮৬৪–১৯৪৫)ৰ লগত বিয়া হয়। তেওঁলোক জাফালৈ গুচি যায় আৰু চেণ্ট পিটাৰ্ছবাৰ্গত এই বৃত্তিটো অধ্যয়ন কৰি ধাত্ৰী দক্ষতাৰ বাবে পৰিচিত হৈ পৰে৷ তেওঁ দেশৰ প্ৰথম পেছাদাৰী ধাত্ৰী আছিল। তেওঁ য়েহোছুয়াতকৈ ১৩ বছৰ ডাঙৰ আছিল আৰু তেওঁলোকে পৰৱৰ্তী সময়ত একেলগে অনেক কামৰ অংশীদাৰ হৈছিল। কিন্তু তেওঁলোক নিঃসন্তান আছিল।

## নাৰীবাদ
thumb|মায়ায়ান হাৰোডত অলগা আৰু য়েহোছুয়া হেংকিনৰ সমাধি
অ'লগা হেনকিনে এগৰাকী সাহসী মহিলা হিচাপে খ্যাতি লাভ কৰিছিল, যিয়ে অকলে ঘোঁৰাত উঠি, আনকি ৰাতিও, ইহুদী বা আৰব হওক মহিলাৰ বাবে ধাত্ৰী হিচাপে নিজৰ দায়িত্ব পালন কৰিছিল। তেওঁৰ বিশ্বাস আছিল যে নাৰীৰ এটা পেছা থাকিব লাগে৷ ইজৰাইল দেশলৈ প্ৰব্ৰজন কৰাৰ আগতে তেওঁ ধাত্ৰী অধ্যয়নৰ বাবে টিউচনৰ বাবে ধন সঞ্চয় কৰিবলৈ ট্ৰেন্স-চাইবেৰিয়ান ৰেলৱেত টেলিগ্ৰাফাৰ আছিল।

## তথ্যসূত্ৰ

শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:ইজৰাইলৰ ব্যক্তি
শ্ৰেণী:মৃত ব্যক্তি
শ্ৰেণী:কুৰি শতিকাৰ ব্যক্তি
শ্ৰেণী:ধাত্ৰী
শ্ৰেণী:নাৰীবাদী
শ্ৰেণী:নাৰী
ৰহিবাই সোমা পপেৰে

**ৰহিবাই সোমা পপেৰে**  ১৯৬৪ চনত জন্মগ্ৰহণ কৰা , এগৰাকী ভাৰতীয় কৃষক আৰু সংৰক্ষণবিদ। তেওঁ আন কৃষকসকলক থলুৱা জাতৰ শস্যলৈ ঘূৰি অহাত সহায় কৰে, আত্মসহায়ক গোটৰ বাবে হাইচিন্থ বীন প্ৰস্তুত কৰে। বিবিচিৰ "১০০ মহিলা ২০১৮"ৰ তালিকাত তিনিগৰাকী ভাৰতীয়ৰ ভিতৰত তেওঁ অন্যতম। বিজ্ঞানী ৰঘুনাথ মাশ্বেলকাৰে তেওঁক "বীজ মাতৃ" উপনাম দিছিল।

## প্ৰাৰম্ভিক জীৱন
পোপেৰে মহাৰাষ্ট্ৰ ৰাজ্যৰ আহমেদনগৰ জিলাৰ আকোলে ব্লকত অৱস্থিত কোম্ভালনে গাঁৱৰ বাসিন্দা। তেওঁৰ কোনো আনুষ্ঠানিক শিক্ষা নাই।[2] গোটেই জীৱন পামত কাম কৰি আহিছে আৰু শস্যৰ বৈচিত্ৰ্যৰ বিষয়ে অসাধাৰণ জ্ঞান আছে। তেওঁ মহাৰাষ্ট্ৰৰ মহাদেৱ কলি সম্প্ৰদায়ৰ অন্তৰ্গত।

## কৰ্ম জীৱন
ৰহিবাই সোমা পোপেৰে তেওঁৰ নিজৰ খেতিৰ মাটিত , ১৭টা ভিন্ন শস্যৰ খেতি কৰে। ২০১৭ চনত বিএআইএফ ডেভেলপমেণ্ট ৰিচাৰ্চ ফাউণ্ডেচনে তেওঁৰ ফাৰ্ম ভ্ৰমণ কৰিছিল, য’ত তেওঁ পৰিচালনা কৰা খেতি বোৰত এটা পৰিয়ালৰ খাদ্যৰ প্ৰয়োজনীয়তা পূৰণ কৰিব পৰাকৈ গোটেই এবছৰৰ বাবে পৰ্যাপ্ত উৎপাদন পোৱা গৈছিল।

তেওঁ ওচৰৰ গাঁৱৰ আত্মসহায়ক গোট আৰু পৰিয়ালৰ বাবে হাইচিন্থ বীনৰ শৃংখলা প্ৰস্তুত কৰিছিল। বৈজ্ঞানিক আৰু উদ্যোগিক গৱেষণা পৰিষদৰ পূৰ্ব সঞ্চালক প্ৰধান ৰঘুনাথ মাশ্বেলকাৰে তেওঁক ‘বীজ মাতৃ’ বুলি অভিহিত কৰিছিল। তেখেত আত্মসহায়ক গোট কালছুবাই পাৰিছাৰ বিয়ান্সে সৰ্বধন কেন্দ্ৰ (অনুবাদ: কালছুবাই অঞ্চলৰ বীজ সংৰক্ষণ সমিতি)ৰ সক্ৰিয় সদস্য। খেতিপথাৰত পানী চপোৱাৰ বাবে তেওঁ নিজৰ পদ্ধতি সৃষ্টি কৰিছে; উচ্ছন্ন ভূমিক কৃষি উপযোগি ভূমিলৈ ৰূপান্তৰিত কৰি তেওঁ উৎপাদনশীলভাৱে ব্যৱহাৰ কৰিব পাৰিছে। তেওঁ কৃষক আৰু ছাত্ৰ-ছাত্ৰীসকলক বীজ নিৰ্বাচন, উৰ্বৰ মাটি ৰখা আৰু কীট-পতংগ পৰিচালনাৰ উপায়ৰ বিষয়ে প্ৰশিক্ষণ দিয়ে।  চাৰিটা পদক্ষেপৰ ধান খেতিত তেওঁ পাকৈত। মহাৰাষ্ট্ৰ ইনষ্টিটিউট অৱ টেকন'লজি ট্ৰেন্সফাৰ ফৰ ৰুৰেল এলেকাৰ (মিট্ৰা)ৰ সহায়ত তেওঁ নিজৰ চোতালত হাঁহ-কুকুৰা পালন কৰিবলৈ শিকিছে।

## বঁটা

*বিবিচি ১০০ মহিলা ২০১৮

*শ্ৰেষ্ঠ বীজ সঞ্চয়কাৰী বঁটা
*BAIF উন্নয়ন গৱেষণা ন্যাসৰ শ্ৰেষ্ঠ কৃষক বঁটা
*ভাৰত চৰকাৰৰ মহিলা আৰু শিশু উন্নয়ন মন্ত্ৰালয়ে প্ৰতিষ্ঠা কৰা নাৰী শক্তিপুৰস্কাৰ, ২০১৮।
*পদ্মশ্ৰী, ২০২০
ৰামনাথ কোবিন্দই ৰহিবাই পোপেৰে পদ্মশ্ৰী উপহাৰ দিয়াৰ উপৰিও ২০১৫ চনৰ জানুৱাৰী মাহত বায়'ভাৰ্চিটি ইণ্টাৰনেশ্যনেলৰ সন্মানীয় গৱেষক প্ৰেম মাথুৰ আৰু ভাৰতৰ উদ্ভিদৰ প্ৰজাতি আৰু কৃষকৰ অধিকাৰ সুৰক্ষাৰ বাবে চৰকাৰী সংস্থাৰ অধ্যক্ষ আৰ আৰ হানচিনালৰ পৰা তেওঁ প্ৰশংসা লাভ কৰে।

## তথ্যসূত্ৰ